
N. 

Ziua de 5 Martie 1933 va Nrifănea în- 
semnată în viața neamului nostru, că”una din 
cele mai strălucite afirmări religioase. a su- 
fletului său. | 

De mult nu s'a mai produs un eveniment 
istoric, atât de mare şi de impresionant, prin 
proporţiile lui excepţionale. A fost o retrăire 
a vremilor eroice de altă dată, când cărtu- 
rari şi popor, în frunte cu Arhiereii lor, își 
înfrățiau inimile, în flacăra sfintelor idealuri 
de luptă şi de mântuire. 

Prin revenirea fericită la această tradi- 
ție minunată, Ardealul își afirmă cu hotărîre 
credinţa nezguduită, că sănătatea şi ferici- 
rea Statului românesc nu e posibilă decât pe 
temeliile religioase ale Bisericii noastre na- 
ționale. a 

Spiritualitatea ortodoxă trebuie să do- 
mine toate frământările vieţii publice și par- 
ticulare. Iată crezul salvator, mărturisit Ţării 
întregi, în atmosfera de solemnitate biblică 
a neuitatului sobor național dela Cluj. 

Importanţa lui covârșitoare, ne îndeamnă 
la o dare de seamă amănunțită, pe care o 
facem în rândurile ce urmează. 1.M, 


Urzirea Asociaţiei, 


Sunt ani de zile, de când în Biserica 
noastră se discută cu pasiune .problema con- 
centrării mirenilor într'o mare organizaţie 
religioasă, menită să fie isvorul înoirii su- 
feteşti a intelectualității româneşti și prin 
ea a consolidării ortodoxiei, ca temelie de 
renaștere morală a Statului național întregit. 

Dificultăţile enorme, prin cari trece Ţara, 
au accentuat tot mai puternic gândul mare 
al revenirii la firistos, a cărui lumină dum- 
nezeească a îndrumat totdeauna neamul no- 
stru în ceasurile grele ale vieţii sale istorice. 

Se aștepta deci, cu înfrigurare, fapta 
care să mişte sufletele și să le pornească, 
într'o închegare solidă, spre larga mișcare 
de renaștere religioasă a neamului româ- 
nesc. Ea a venit, generoasă și hotărită, din 
capitala Ardealului. 


In 'seara zilei Sf. ierarh Nicolae :din 1932, 
15 cărturari ai Bisericii ortodoxe, erau în- 
vitaţi :la reședința :episcopească, unde Prea 
Sfinţitul Episcop Nicolae Ivan le împărtăşi, 
în cuvinte impresionante, planul măreț al 

organizării unei vaste asociaţii a intelectuali- 
tății ortodoxe. 

Ne-am:dat seama atunci, că 0 aseme- 
nea operă mare poate avea siguri sorți de 
izbândă, de îndată ce este concepută de 
lerarhul, pe care Biserica îl cunoaşte ca 0 
sinteză neîntrecută a creațiunilor de pro- 
porții mari și durabile. 

[deea îu aprobată cu însuilețire, stabi- 
lindu-se, în deplin acord, liniile acțiunii 
pregătitoare, care avea să.ducă la consti- 
tuirea asociaţiei. 

Cel dintâi act a fost o şedinţă conii- 
denţială la reşedinţa episcopească, prezidată 
de P. S. Sa Episcop Nicolae Ivan în ziua 
de 14 Decemvrie 1932, la care fuseseră 
invitați domnii: Sextil Puşcariu, loan Lupaș, 
Gh. Bogdan-Duică, Alexandru Lăpedatu, 
prot. Sebastian Stanca, prot. Vasile .Sava, 
|. Mateiu, Victor Stanciu, Silviu Dragomir, 
Dr. Emil "Țeposu, Nicolae Bogdan, Dr... 
Goia, V. Moldovan, Dr. Marius Sturza, lonel 
Comşa, Al. Dragomir, Seb. Bornemisa, Oct. 
Sglimbea, Dr. Const. Stanca, Gh. Stănescu, 
Dr. Dom. Stanca, lon Oţoiu, lon Zeicu, 

Fugen Beşa, Zaharie Bârsan, Petru Meteș, 
V. Petrașcu, Dr. V. Stănilă, Marțian Negrea, 
Laurian Gherman, lonel Crișan, Dr. N. Căr- 
pinișan, |. Orăștian, Adrian lacob, Petru 
Vlad, Dr. |. Sperchez, Dr. A. Gociman zia- 
rist. Prea Sfinţitul Episcop aduce la cuno- 
ștința celor de față planul înființării unei 
asociaţii ortodoxe a mirenilor din Mitropolia 
Ardealului. 

După discuţii serioase ideea . este a- 
doptată şi se dă citire de către prot. D. 
Antal, proiectului de Chemare. Cu unele 
modificări ea este adoptată. 

Adunarea hotărăște să se institue un 
comitet de inițiativă, care să ia asupra sa 
lucrările pregătitoare, compus din: Sextil 
Pușcariu, președinte, l. Lupaș, Gh. Bogdan- 
Duică, Gh. Sion, |. Popescu-Voiteşti, Silviu 
Dragomir, |. Cătuneanu, Victor Stanciu, V. 
Papilian, Nicolae Bogdan, Petru Meteş, Sa- 
bin Cioran, Gh. Stănescu și |. Mateiu. Tot 
în ședința aceasta s'a prezentat și proiectul 
de Sfatute. S'a desemnat 0 comisie re- 
strânsă în persoanele dd:: |. Lupaș, P. 
Meteș, Sabin. Cioran şi |. Mateiu, care să-l 

examineze, urmând să fie trimis tuturor 
FEparhiilor pentru observațiuni eventuale. 

„Se hotăreşte în acelaş timp, ca Che- 
marea să fie împărtăşită celor 5 Episcopii, 
cu învitația de a lua act de ea și de ao 
aduce la cunoștința intelectualilor pentru 
aderare. | 

Prea Sfinţiţii Ierarhi au salutat cu deo- 
sebită bucurie acțiunea dela Cluj, făcând 
propagandă întinsă prin. organele bisericești 
și strângând sute de adeziuni. 

Astiel comitetul de inițiativă a putut 
constata cu rară satisfacție în ședința sa 
dela 4 lanuarie 1933, că mişcarea a trezit 
un răsunet neașteptat. în toate colțurile Mi- 
tropoliei ardelene. De aceea s'a hotărit să 
dea forma definitivă Chemării şi în ziua de 
14 lanuarie 1933, ea s'a publicat simultan 
în toate organele Eparhiilor, cum şi în cele 
mai de seamă ziare și reviste bisericești, 
acoperită de semnăturile a peste 300 de 
intelectuali. 

Impresia ce a produs-o în opinia pu- 
blică acest act istoric, a fost din cele mai 
profunde. 


Lucrările în vederea 
Adunării de constituire. 


Pentru a răspunde așteptărilor însufle- 
țite, ce se desemnau pretutindeni față de 
adunarea constitutivă, comitetul de iniția- 
tivă a fixat-o pe Dumineca orlodoxiei din 
5 Martie, ea reprezentând un simbol fericit 
pentru asociația ce avea să ia fiinţă. 


S'a început o vie corespondență între 
Cluj și celelalte centre eparhiale, pentru în- 
scrierea prealabilă de membri, pentru popu- 
larizarea mișcării şi pentru o participare 
cât mai numeroasă la adunarea de con- 
stituire. e 

Sprijinul plin de înţelegere acordat de 
Eparhii, a înlesnit comitetului iniţiator lua- 
rea tuturor măsurilor cerute de pregătirea 
serioasă și impunătoare a zilei de 5 Martie. 
In Câteva şedinţe, ținute la 13 Febr., 20 
Febr., | Martie şi 4 Martie s'au examinat 
de aproape toate chestiunile, s:a dat re- 
dacția definitivă Statutelor, după ce ele, 
trecuseră prin revizuirea comisiei restrânse 
în şedinţele din 18 și 25 lanuarie, fiind 

onorate aproape toate sugestiunile venite 
dela Eparhii. S'a stabilit cu atențiune or- 
dinea de zi a adunării, fixând programul 
în aşa fel, încât el să poată fi epuizat într'o 
singură zi cu maximul de beneficii sufletești. 

În vederea primirii participanţilor şi a 
găzduirii lor, s'a instituit un comitet de pri- 
mire, compus din: D. D. Roşca, conferen- 
țiar universitar, ca preşedinte, având ca 
membrii pe Gh. Stănescu, 1. Moga, Dr. 
Nic. Cărpinișan, Ing. Radu Comşa, Radu 
Paul, V. Goia, N. lacob, Dr. Sperchez, Gh, 
Viad, R. Ivan, |. Stroia, Tr. Putici, Pavel 
Dabu și N. Roman. Comitetul acesta avea 
un' birou de informații în gara Cluj, servind 
toate lămuririle şi împărțind participanţilor 
insignele, biletele, legitimaţiile de C. F,, şi 
tipăriturile pregătite de către comitetul de 
inițiativă. 

Programul prevedea și o mare proce- 
siune dela cele două biserici la Teatrul Na- 
țional, în frunte cu lerarhii, menită să 
exteriorizeze în ochii străinilor, puterea or- 
todoxiei naționale. Ploaia a împiedecat rea- 
lizarea ei, De sigur că lucrările pregătitoare 

au cerut multe sacrificii și încordări; câţiva 
devotați ai cauzei, printre cari în deosebi 
prot. D. Antal, n'au cruțat nici o oboseală. 
Dacă toate lucrările s'au făcut întrun spirit 
de ordirie, de înțelegere și de voioşie, me- 
ritul revine mai presus de toți P. S. Episcop 
» Nicolae Ivan, care a dovedit şi de astădată, 
că este un neîntrecut organizator, un ge- 
neros stimulator de inițiative şi un admi- 
rabil exemplu de muncă. Nimic, n'a scăpat 
experienții sale îndelungate, aşa încât praz- 
nicul așteptat avea să se desfăşoare într'o 
solemnitate de precizie matematică. 

O ultimă întrevedere a comitetului de ini- 
țiativă cu lerarhii prezenţi, în preseara aău- 
nării, a definitivat amănuntele ordinei ae zi. 


Sosirea oaspeţilor. 


Sosirea oaspeților din toate orașele Tran- 
silvaniei, a început încă de Vineri seara, 
continuând Sâmbătă toată ziua, îndeosebi 
seara şi apoi Duminecă dimineaţa. 

Sâmbăţă la amiazi cu accelâratul de O- 
radea a sosit P. Sf. Sa Episcopul Roman 
Ciorogariu, însoțit de P. Sf. Sa Arhiereul 


1] 


Andrei Mager și |. P. C. Sa Arhimandritul 
Lăzărescu, fiind întâmpinați de către un de- 
legat al episcopiei și numeroşi credincioși. 

“Cu acceleratul de seara a sosit |.P. Si. 
Sa Patriarhul Miron Cristea, . însoţit de P. 
Sf. Sa Arhiereul Tit Simedrea şi doi dia- 
coni. Cu acelaș tren a sosit şi I.P. Sf. Sa 
Mitropolitul Nicolae Bălan, însoţit de P. Sf. 
Sa Arhiereul Vasile Stan, consilierii epar- 
hiali Dr. Gh. Proca, Virgil Nistor şi diaco- 
nul |. Dinu. 

La sosire au fost întâmpinați de un mare 
număr de credincioşi. In sala de recepție 
dl profesor |. Lupaş i-a bineventat, prin o 
scurtă cuvântare. Au răspuns |.l. P.P. 
S. S. L. L. accentuând însemnătatea săr- 
bătorii de a doua zi. | 

Tot cu acest tren au sosit mulți dele- 
gați din Sibiu, Brașov, Sighișoara, Mediaș, 
din părțile Oradiei, Deva, Sf. Gheorghe, 
Oradea, Satumare, Carei, Arad, Timişoara, 
Caransebeş, Bistriţa, etc. 

Duminecă au sosit mulți din părțile 
Dejului, Gherla, Turda, Iluedin și din sa- 
tele din jurul Clujului. 


Serviciile divine. 


intro așa de mare sărbătoare'a orto- 
doxiei, serviciilor divine li s'a dat în pro- 
gram un loc de frunte, după vechile cre- 
știnești obiceiuri. | 

Sâmbătă seara în amândouă bisericile 
s'a servit slujba privegherii cu litie. In bi- 
serica veche a servit |. P. C. Sa Archiman- 
dritul Policarp Moruşca, care a şi predicat, 
ajutat de prot. Seb. Stanca, Laur. Curea şi 
N. Vasiu, diacon V. Bogdan. La serviciu 
au asistat și P.P.S5.S.L.L. Episcopii Dr. 
loan Stroia și Dr. Grigore Comșa. 

În biserica cea nouă a servit și predi- 
cat |. P. C. Sa Archimandritul Dr. Vasile 
Lazarescu, ajutat de prot. A. Ludu, pr. |. 
Cociuban şi archidiacon Dr. |. Vască. Au 
asistat P. P. 5. S. L.L. Episcopul Roman 
Ciorogariu şi Archiereul Andrei Mager. 

Răspunsurile în parte au fost date de 
corul mixt al Academiei teologice sub con- 
ducerea prof. Dr. V. Petrașcu. 


Duminecă dimineaţa în biserica cea ve- 
che a săvârșit Si. Liturghie P. Sf. Sa Ar- 


13 


chiereul Dr. Vasile Stan, asistat de archi- 
mandritul Policarp Moruşca, prot. Sebastian 
Stanca, Laur. Curea, D. Săcărea, N. Vasiu, 
diaconii |. Dinu şi V. Bogdan. Răspunsu- 
rile au fost date de corul bisericii sub con- 
ducerea dlui prof. Ursu. La sfârşit P.S. S.a 
rostit o frumoasă cuvântare despre ortodoxie. 
La slujbă au luat parte I. P. S. Şa Mitropo- 
litul Nicolae și P. P. S. S.L. L. Episcopii 
loan al Armatei şi Grigore al Aradului. 


În biserica cea nouă a predicat şi litur- 
gisit P. Sf. Sa Archiereul Andrei Mager, 
asistat de arhimandritul V. Lazarescu, prot. 
A. Ludu, Alex. Baba, pr. Borza-Carei şi |. 
Cociuban, archidiacon Dr... Vască și doi 
diaconi dela Patriarhie. Răspunsurile le-a 
dat corul mixt. al Catedralei sub conduce- 
rea dlui prof. A. Bena. La. slujbă a parti- 
cipat |. P. Sf. Sa Patriarchul Miron şi P. P. 
S. S. L. L. Episcopii Roman şi. Nicolae. 


Adunarea la Teatrul Naţional. 


După terminarea serviciilor religioase în 
cele două biserici, sala Teatrului Naţional, 
în mai puțin de un sfert de oră a fost arhi- 

plină. Tot locşorul care a fost posibil a fost 
ocupat, stând în picioare tot atâția câţi şi 
pe scaune. Un număr însemnat au rămas 
afară ne. mai putând intra, 

La ora 10 şi !/, într'o linişte ca de bi- 
serică s'a ridicat cortina, făcând pe cei a- 
proape două mii-de spectatori să rămână 
fermecați şi adânc impresionați de îrumu- 
sețea neuitată a tabloului viu de pr scenă. 

La o masă largă pe scaune arhiereşti 
stăteau pe cap cu impunătoarele camilaice 
IL. |.șiP.P.S.S.L. L. Patriarhul Miron 
Cristea având de-a dreapta pe Mitropolitul 
Nicolae Bălan și Episcopul Nicolae Ivan, 
iar de-a stânga.pe Episcopii Roman Cioro- 
gariu și Grigore Comşa. In spatele lor P. P. 
S. S.L. L. Episcopul loan Stroia al Armatei, 
Arhiereii Andrei Mager, Vasile Stan, Titu 
Simedrea, P. P. C. C. L. L. Arhimandriţii 
luliu Scriban, Vasile Lăzărescu şi Policarp 
Morușca, apoi prot. Ciuhandu, Seb. Stanca, 
Gh. Proca, V. Nistor și membrii comitetu- 
lui de iniţiativă. In spatele lor un grup de 
studenţi cu steagul lor. Dt-a dreaptă mesei. 
presidenţiale erau membrii biroului adunării: 

Și 





Înalţii lerarhi 

prof. |. Lupaș, preşedinte, I. Mateiu, «se- 
cretar general, G. Bogdan-Duică, vice pre- 
ședinte, Gh. Stănescu şi V. Vlaicu, secretari 
de ședință. La stânga scenei masa ziariști- 
lor cu reprezentanţii principalelor ziare din 
capitală. | 

Intreg acest tablou măreț, puternic lu- 
minat, era încadrat de un bogat decor tea- 
tral cu icoane bizantine, imprimându-i o 
atmosferă de solemnitate religioasă, care 
sa revărsat dintrodată în întreagă sala, 
care abia după câteva momente a izbucnit 
în nesfârşite aplauze. 


Modul cum a decurs adunarea, se vede 
din următorul: 


Proces verbal 


luat în adunarea generală de constituire a Asocia- 
ției Generale „FRĂȚIA ORTODOXĂ ROMÂNĂ “ 
a mirenilor din 'Mitropolia Ardealului, Bănatului, 
Crişanei şi Maramureşului, — ţinută în ziua de 5 
Martie 1933, în sala Teatrului Naţional din Cluj. 


În urma chemării lansate de către Comitâtul 
de inițiativă, s'au 'prezentat la adunare: 
-Prea Fericitul Patriarh Miron al României, 
|, P, S. S. Mitropolitul Nicolae al Ardealului, 

„S. Episcopul Nicolae al Clujului, 

„ S. Episcopul Roman al Orăzii, 

, S. Episcopul Grigorie al Aradului, 

„S. Episcopul loan al Armatei, | 
. Arhiereu Vasile, Vicarul Mitr. Ardealului, 
„ Arhiereu Andrei, Vicarul Episc. Oradea, 
„CC. Lor Arhimandriţii : Policarp, Starețul 
năstirii Hodoș și Vasile Lăzărescu dela Oradea, 


câteva sute de fruntași și intelectuali ai Mi- 
tropoliei noastre, numeroase doamne, delegaţiunile 
tineretului academic din toate centrele învățămân- 
tului superior, reprezentanții. presei, apoi delega- 
țiuni săteşti sub conducerea preoţilor şi în deosebi 
credincioşii oraşului Cluj, dând sălii vaste a Tea- 
trului Naţional aspectul unei mari sărbători o:to- 
doxe naţionale. 

Înainte de a se intra în ordinea de zi, corul 
Academiei Teologice ort. rom. din Cluj, sub condu- 
cerea dlui Prof. Dr. Vasile Petrașcu, intonează im- 
nul religios „fie se cuvine“ de Vorobchievici. 
| Adunarea ascultă rugăciunea în picioare. 


n. 
O PA PAAV 


M 


Şedinţa întâia. 
ÎL. 
Şedinţa se deschide la ora 10:52 dimineaţa. 
Se intră în ordinea de zi și P. Sf. Episcop 
Nicolae al Clujului, în calitate de Episcop al lo- 
2 

cului, rosteşte o cuvântare de salutare la adresa 
participanţilor. 

Cuvântarea însoțită de aplauzele unanime ale 
auditorilor, se anexează la procesul verbal. De a- 
semenea se anexează şi ordinea de zi. 


2. 


DI Prof. Nicolae Bogdan propune în numele 
Comitetului de inițiativă constituirea adunării în 
- modul următor: 


Preşedinte: Prof. Dr. lon Lupaş, 
Vicepreședinți : Gh. Bogdan-Duică (Ep. Cluj), 
Nicolae Colan (Archiep. Sibiu), 
lustin Marşieu (Ep. Arad), 
Dr. Pavel Liuba (Ep. Caransebeș), 
Nicolae Zigre (Ep. Oradea). 
Secretar general: Prof. lon Mateiu, 
Secretari de ședință: Prof. Gh. Stănescu şi 
Vasile Vlaicu. 
Verificatori ai procesului verbal : 
: General Hanzu, 
lonel Comşa, 
“Alexandru Dragomir și 
Antoniu Mandeal. 
Comisia pentru înscrierea de membri : 


Sabin Cioran, 
Octavian Sglimbea, 








Biroul Adunării 

Eugen Beșa, 

luliu Enescu, 

Ştefan lonescu şi 

Nicolae Paraschivescu. 
Comisia de candidare pentru alegerea Consiliului 
General şi a Comitetului de Cenzori : 

Victor Stanciu (Cluj), 

„Lucian Borcia (Sibiu), 

Ascaniu Crișan (Arad), 

Lazar lacob (Oradea), 

Nicolae Cornean (Caransebeș). 

P. S$. S$. Episcopul Nicolae ol Clujului, con- 

statând din aclamaţiunile adunării, că propunerile 
făcute sunt admise cu unanimitate, declară aleşi 
pe cei propuşi şi dă cuvântul preşedintelui ales, 
dlui Prof. lon Lupaș. 


3. 


DI Prof. Ion Lupaș, ocupând locul de preşe- 
dinte, deschide adunarea cu următoarea cuvântare: 
Prea Fericite Părinte Patriarh, 
Inalt P. Sfinte şi Prea Sfinţiţi Ierarlu, 
Onorată Adunare ! 
Salut în numele întregei Adunări prezenţa 1 
P. Sf. noştri îndrumători şi părinți duhovniceşti, 


mulțumindu-le cu profundă recunoştinţă, că în vâr- 
tejul feluritelor dificultăţi, de cari suntem bântuiţi 


iza . 

prin criza timpului de faţă, nu au pregetat a călă- 
tori la Cluj, spre a contribui cu sfaturile Lor izvorâte 
din prisosința inimilor părintești, la reuşita deplină 
a acestei Adunări (aplauze puternice). Mulţumesc 
de-asemenea tuturor participanţilor, cari au alergat, 
cu acest prilej, din apropiere sau din depărtare la 
obşteasca înfrățire în numele Domnului şi sub pa- 
văza Evangheliei mântuitoare (aplauze). 

Intrunirea de azi a intelectualilor mireni, de- 
terminată de scopul intensificării vieţii sufleteşti 
prin harul credinței în Evanghelia lui Christos, ne 
chiamă în memorie un precedent îndepărtat, care 
a avut loc tot aici în Cluj. 

In documente oficiale din jumătatea a doua 
a secolului XVI. ni s'a păstrat amintirea unui sinod 
convocat în iarna anului 1570, la Cluj, de către 
episcopul ardelean de atunci Pavel din Turdaș, 
care îndemna pe toți preoții de sub ascultarea sa 
a nu lipsi dela sinodul cu înfăţişare de congres 
biblic, sfătuindu-i să vie cu bani de acasă, ca să-şi 
poată cumpăra cărțile româneşti apărute până a- 
tunci, anume Psaltirea si Liturghia... 

Incercarea de răspândire a cărţii româneşti 
din cetatea Clujului are deci o respectabilă vechime 
de “peste trei secole și jumătate, în trecutul acestui 
oraş. Păcat că vitregia trecutului a zădărnicit conti- 
nuitatea necesară pentru întemeierea unei tradiţii 
culturale victorioasă peste toate greutăţile vremii! 

Felul întrunirii de azi, deşi izvoreşte dintr'un 
gând creştinesc aşemănătur, se deosebeşte totuși 

de acela al congresului biblic dela 1570. Atunci 
s'au întrunit la Cluj numai preoţii convocați de 
vlădica Pavel, spre a discuta împreună chestiuni 
privitoare la tălmăcirea Scripturilor Sfinte. Azi au 
au alergat însă spre acest important centru de viață 
religioasă şi culturală -intelectualii mireni însuflețiți 
de dorința ferbinte de-a întemeia un nou aşeză- 
mânt religios, în cadrele căruia să poată deveni, 
toți membrii împreună şi fiecare în parte, sprijini- 
tori cu cuvântul şi cu fapta, cu credința şi cu jertia 
cea fără prihană, ai sfintelor scopuri urmărite de 
biserica noastră dreptmăritoare. (Aplauze). 

Cred că nu greşim descoperind în taina sufle- 
telor D.-V. convingerea intimă care începe să stră- 
bată din zi în zi mai mult în obşteasca opinie, că 
problema educaţiei sufleteşti a mulțimilor nu e o 
simplă chestie popească sau vlăd cească, după cum 
nici. cea şcolară nu este numai o chestie dăscă- 
lească, .nici cele de ordin igienic şi sanitar nu for- 
mează atribuția exclusivă a medicilor, nici cele ju- 
decătoreşti pe aceea a magistraților şi advocaţilor, 
ci toate laolaltă .intră în sfera preocupărilor perma- 
nente ale societiți-contemporane, reclamând o soli- 
citudine continuă, atentă .şi persistentă, din partea 
tuturor elementelor ei, componente. (Aplauze).. 

Dintre toate este probleme _cea .mai impor- 
tantă este, +ăfă îndoială, aceea a educaţiei sutle- 
teşti, fiindcă rezolvarea ei determină în bună parte 
întreagă desfăşurarea vieții unui popor. 

În zilele noastre de criză cumplită lumea se 

întreabă îngrijorată, ce se va întâmpla, când toate. 
bogăţiile ei materiale vor fi istovite, dar nu se prea 
lasă chinuită de întrebarea, în ce prăpastie va că- 
dea omenirea, când vor seca toate izvoarele bogă- 
iilor ei sufleteşti? Perspectiva aceasta din urmă este 
prea întunecată. De ameninţarea ei nu ne vom în- 
spăimânta însă câtă vreme vom şti înțelege şi urmă 
cuvântul Mântuitorului: Marto, Marto, te silești şi 
spre 'multe te trudeşti, ci un lucru frebuește. 

În speranţa că noul aşezământ al „Frăției -or- 
todoxe Române“ nu va întârzia a-şi dovedi utili- 
tatea mai ales pentru sporirea acestui „un lucru“ 
trebuitor mai presus de toate necesităţile vremel- 
nice, declar Adunarea deschisă. (Aplause prelungite). 


4, 

DI advocat Petru Meteș dă citire telegramei 
adresată M. S. Regelui, în cuprinsul următor: 

„Intelectualii mireni din mitropolia Ar- 
dealului, Banatului, Crişanei și Mdramură- 
șului, întruniți la Cluj în adunarda gene- 
rală de constituire a societății Frăția Or- 
todoxă komână, aduc celui dintâi fege or- 
fodox al României, simbolului și paranției 
unității noastre naționale, omagiile neclin- 
fitului lor devotament și a hotăririi de luptă 
în serviciul Tronului și Altarului sirăbun al 
Patriei întregite.“ 

Adunarea aclamă în: picioare telegrama citită. 


Telegrama adresată dlui Ministru al Instruc- 
țiunii şi Cultelor, Dumitru Gusti: 

„Deta adunarea de constituire a secietății Fră- 
ţia Ortodoxă Română vă rugăm să primiți încre- 
dințarea distinsei considerațiuni și asigurarea stră- 
duinței noastre de colaborare armonică cu toate 
societățile culturale din cupriăsul fării.“ 


Preşed. declară. primite cele două telegrame. 


5, 


Preşedintele propune ca preşedinţi de onoare 
ai adunării de astăzi pe: 

Prea Fericitul Patriarh Miron al României, 

Î. P. S. S. Mitropelitul Nicolae al Ardealului, 

P. S. S. Episcopul Nicolae al Clujului, 

P. S. S. Episcopul Roman al Orăzii, 

P. S$. S. Episcopul Grigorie al Aradului, 
P. S. S. Episcopul loan al Armatei. 
Adunarea îi aclamă cu unanimitate. 


6. 
Președintele dă cuvântul Prea Fericitului Pa- 
triarh Miron. Cuvântarea primită cu aplauze pu- 
ternice, se anexează la procesul verbal. 

7. 

Președintele dă cuvântul Il. P. Sf. Sale Mitro- 
politului Nicolae al Ardealului. Cuvântarea, de un 
efect înălțător şi subliniată de aplauze entuziaste, 
— la propunerea dlui Proi. Gh. Bogdan-Duică, — . 
va fi tipărită în Biblioteca. „Frăției Ort. Române“. 

8. | 

Preşedintele dă cuvântul P.' Sf. Sale Roman, 
Episcopul Orăzii. Cuvântarea, careia făcut o adâncă 
impresie, se anexează la procesul verbal. 

9. 
Preşedintele dă cuvântul P. Sf. Sale Grigorie, 


Episcopul Aradului. Cuvântarea, subliniată de a- 
plauze puternice, se anexează la procesul verbal. 


10. 
Preşedintele dă cuvântul dlui Aurel Vlad, fost 
Ministru al Cultelor, care în numele adunării mul- 


țumeşte Înalţilor lerarchi pentru participarea Lor, 
rostind următoarele cuvinte: 


„Înalți Prea Sfințiți Părinţi, 
Onorată adunare generală ! : 


Intelectualitatea din capitala Ardealului a lan- 
sat apelul, care ne-a întrunit în această zi sfântă 

pentru a ne manifestă credința noastră, pentru a 
ne" manifestă voința, ca cu ajutorul Credinței şi al 
Bisericii noastre să facem o Asociaţie prin care să 
contribuim şi noi la. refacerea morală a neamului 
nostru, pentru că fâră o refacere morală este.im- 
posibilă existența statului nostru. (Aprobări). 


Onorată adunare! 


Înzadar dispune o naţiune de bogății în in- 
dustrie şi comerț, şi de. toată bogăția naţională, 
dacă-i lipseşte adevărata credință, când îi lipsesc 
oamenii şi bărbaţii cari să se ştie sacrifică pentru 
neam. Fără credință toate, dar toate sunt zadarnice. 

Nu este o simplă întâmplare faptul că tocmai 
aici în Ardeal s'a născut acest apel, pentru că in- 
telectualii din aceste părți de mai bine de 60—70 
ani au fost încadraţi prin constituția lui Şaguna în 
viața bisericească, luând parte la toate acțiunile 
cari erau menite să apere credința noastră stră- 
moşească şi prin aceasta să apere şi viața noastră 
naţională. (Aplauze. Aprobări). 

Noi credincioşii laici ai Bisericii ortodoxe sun- 
tem convinşi, că numai urmând apelului, care ni. 
s'a adresat cu atâta însuflețire dela Cluj,:care ne 
cheamă la lumina aceea, care singură este în stare 
să ne:arete calea cea adevărată prin credința stră- 
moşească, numai aşa vom putea să rezistăm şi să 
apărăm atât Biserica şi Credinţa, cât. şi neamul 
nostru. 

Cred, că toți suntem convinşi, că înşirându-ne 

în „Frăția Ortodoxă Română“ și că lucrând în a- 
ceastă înfrățire vom obţine nu numai apărarea Bi- 
sericei strămoșești, ci și înfrățirea națională. (Apro- 
bări. Aplause). 

- Lăsând la o parte indiferentismul și apropiin- 
du-ne şi identificându-ne cu învățăturile moralei 
creșine putem să biruim față de credinţele cele 
deșarte, cari tind spre prăbușirea întregei societăți 
și a Bisericei. 

Onorată adunare! Cred că exprim sentimentele 
Dv. când asigur pe Înalţii lerarchi că cu toţii vom 
deveni acei soldați credincioşi de cari au toată ne- 
voia pentru apărarea legii și a neamului nostru.“ 
(Aplauze). 


11. 


Preşedintele dă cuvântul studentului Grigorie 
Popa,:care vorbeşte în numele tineretului acade- 
mic din Cluj; studentului Grigorie Marcu, în nu- 
mele tineretului ardelean dela Facultatea Teologică 
din Cernăuţi și studentului N. Dărăban, în nu- 
mele studenților dela Academia Teologică şi a ce- 
lor dela Facultatec de drept din Oradea,. cari cu 
toții aduc, şi exprimă adeziunile pline de .însufle- 
țire ale 'tinerimei. 

12. 
Sâcretarul general, dl Profesor /on '* Mateiu, 

dă citire următoarelor telegrame. și adrese sosite 
dela : 

D! Prof. Sextil Pușcariu, preşedintele Comite- 
tului de inițiativă, aflător în Paris; | 

Î. P. S. S. Mitropolitul Pimen al Moldovei; 

P. S. S. Episcopul Nichita al Argeşului ; 

P. S. S. Episcopul Lucian al Romanului ; 

D. Gusti, Ministrul Instrucțiunii, Cultelor și 
Artelor ; 

Octavian Goga, fost ministru; 

loan Pop, Subsecretar de Stat la Interne; 

Prof. Iancu Nistor, Cernăuţi, fost ministru; 

Gh. Crișan, fost ministru - 

și adresa Asociaț-ei clerului „Andrei Șaguna“. 


Se anexează toate la procesul verbal. 


13. 


Preşedintele mulțumind tuturor celor cari au 
adresat cuvinte de urare, declară ședința intâia de 
inchisă la ora 1 p. m.,: anunțând şedinţa a doua 
pentru ora 4 după amiazi. | 


Corul Academiei Teologice execută compozi- 
ţia dlui Prof. Sabin Drăgoi: „Pre noi înşine şi 
unul pre saltul și toată.viața noastră. lui Hristos 
Dumnezeu să o dăm“. | 

Şedinţa a doua. 
| Preşedintele deschide şedinţa la ora 4 și !/,. 


Îl. 


Preşedintele dă cuvântul Secretarului general, 
Prof. Ion Mateiu, care prezintă expunerea de mo- 
tive pentru statutele Asociaţiei „Frăția Ortodoxă 
Română“. 

Preşedintele spune, că din felul, cum Onorata 
Adunare Generală a întâmpinat expunerea de mo- 
tive, rezultă că propunerile raportorului sunt pri- 
mite cu unanimitate. Cuvântarea raportorului se 
anexează la procesul verbal. 


2. 


Preşedintele dă cuvântul dlui Valer Moldovan. 
care citeşte proiectul de stătute. 

După citire președintele întrebând adunarea, 
dacă adoptă statutele şi primind răspuns afirmativ 
în unanimitate, declară statutele primite şi în con- 
secință proclamă înființată, în aplauzele însufleţite 
ale adunării, asociația mirenilor „Frăția Ortodoxă 
Română“. | 

Statutele se anexează la procesul „verbal. 


Î. P.S. S. Mitropolitul Nicolae, luând cuvân- 
tul, îşi exprimă satisfacția pentru : înființarea defi- 

nitivă a Asociaţiei „Frăția Ortodoxă Română“ şi-i 
împărtăşeşte în numele Său şi al tuturor Chiriar- 
hilor binecuvântările arhiereşti. 

3, 

DI Nicolae Colan, rectorul Academiei Teolo- 
gice din Sibiu, face în numele Comisiunei urmă- 
toarea propunere pentru alegerea membrilor în 
Consiliul General : 

Di Eparhia Clujului: 

Sextil Pușcariu, lon Mateiu, Valer Moldovan, 
Victor Stanciu şi Silviu Dragomir. 

Din Archiepiscopia Sibiului : 

Gh. Bogdan-Duică, Aurel Vlad, Nicolae Co- 
lan, loan Moşoiu şi Aron Demian. 

Din Eparhia Aradului : 

Dr. Marius Sturza, Ascaniu Crişan, Dr. lustin 
Marşieu, Dr. Pompiliu Cioban şi Dr. Coriolan Băran. 
Din Eparhia Caransebeşului : 

Dr. Pavel Liuba, Dr. Constantin Morariu, Cor- 
nel Cornean, Lt. Col. Romulus Boldea şi Romul 
Cornean. 

Din Eparhia Orăzii: 

Dr. loan Papp, Pompiliu Dan, Teodor Neş, 

Teodor Popa și Romul Costa, 

Supleanţi : 

loan Popescu-Voiteşti, Nicolae Bogdan, Dr. 
Petru Meteş, lonel Comşa, Gheorghe Stănescu,, 
loan Zeicu, V. Papilian, Aurel Popa, Prof. loan 
Goia, Lazar Chirilă, Sebastian Bornemisa, D. D. 
Roşca, loan Oţoiui, V. Hotăran şi N. Pop. 

În urma aclamărilor adunării, președintele de- 
clară aleşi pe cei propuşi. 


Pentru Comitetul de Cenzori, Geza diatele pro- 
pune pe următorii: 
Dr. Laurian German, Dr. Octavian Sglimbea, 
Antoniu Mandeal, Dr. Sabin Cioran şi V. Vlaicu. 
Adunarea primind propunerea, preşedintele îi 
declară aleşi. 
4, 


DI Prof. Victor Stanciu face următoarea pro- 

punere în numele Comitetului de inițiativă: 
Înalt Prea Sfințiţi, 
Prea Sfinţiți Părinți, 
Onorată Adunare, 

„Frăția Ortodoxă Română“ este o asociaţie de 
jertfă și apostolizare. Pentru a da expresie acestei 
ințelegeri a rosturilor asociaţiei noastre, îmi împli- 
nesc datoria de a Vă propune, să alegeţi, ca un 
înalt simb )], de membri de. onoare ai „Frăției Or- 

todoxe Române“ pe urmaşii apostolilor 'în orga- 
nismul nostru bisericesc: 

1. Î. P. S. Sa Patriarhul Miron, întâiul pa- 
triarh al României întregite şi al Orientului turburat, 
care prin concepțiile de largă înțelegere a dat ţării 
strămoşeşti nouă pravilă altoind în vechiul butuc 
mlădițele nobile ale statutului Şagunian. Stăpânul 
de drept şi prin dragostea ce i-o purtăm, stăpânul 
de fapt al sufletelor noastre. 

2. Î. P. S. Sa Mitropolitul Nicolae al Ardea- 
lului, apărătorul ortodoxismului în cuvântările sale 
inspirate, îndrumătorul spre o nouă spiritualizare, 
dreptul îndreptător al adevărului şi demnul urmaș 
în vechiul scaun al marelui Andrei. 


3. P. S. Sa Episcop Nicolae al Clujului, care 
a dat nouă strălucire ctitorici Voevodului Ştefan 
cel mare, care a făcut şi a creiat tot ce vedeți 
aşezământ ortodox în capitala Ardealului, ziditorul 
de biserici şi ziditorul de suflete. 

4. P. S. Sa Episcopul martir al legii româ- 
neşti Roman al Orăzii, creator de noui aşezăminte 
legi şi datini creştineşti în din nou înfiinţata. eparhie 
a Orăzii. 

5. P. S. Sa Episcopul Grigore al Arudului, 
goarna de luptă a ortodoxismului în contra sectarilor. 

6. P. S. Sa Episcopul Iosif al Caransebeşului. 

3 


34 


7. P. S. Sa loan Episcop al Armatei. 


8. P. Sf. Lor Arhiereii Vasile de Rășinari, şi 
Andrei Crișanul. 


Preşedintele in aclamările entuziaste ale adu- 
nării îi proclamă membri de onoare ai „F.O.R:'-ului. 


5, 


Conferinţa dlui Prof. Jon Lupaș despre: Opera 
culturală și educativă a Bisericii Ortodoxe Române 
în viața poporului român. Conferinţă, care formează 
broșura Nr. 1 din Biblioteca „F.O.R. Alu, se 
anexează la procesul verbal. 

Conferinţa a fost subliniată de ap'auzele fur- 
tunoase ale adunării. 


DI Petru Meteș, cerând cuvântul, adresează 
conferenţiarului următoarele cuvinte: 


„Domnule Profesor, o viață întreagă ai con- 
sacrat-o luptei neprihănite pentru adevărurile ace- 
stui neam și pentru întărirea credinței strămoşeşti. 
Zi de zi ai scos din adâncimile de granit ale trud- 
nicului trecut, lucitoare grăunţe din aurul gloriei 
străbune. Ai luptat și ai suferit ca puţini din cei 
aleşi, atât în vremea robiei străine, cât din nefe- 
ricire și în Țara visurilor, căreia i-ai dăruit din 
plin sufletul Domniei Tale creator. Tocmai de a- 
ceea, fie-mi îngăduit ca drept recunoștință şi mân- 
găiere, să-ți oferim, în această strălucită adunare 

a intelectualității Ardealului, pe lângă expresiunea 
admiraţiunii tuturor prietenilor, şi acest foc de aur 
cu vâriul de oţel, — care nu rugineşte şi nu se 
toceşte niciodată, — ca simbol că roadele muncii 
Domniei Tale vor străluci necontenit urmaşilor, 
iar oţelul tocului să fie un îndemn pentru conti- 
nuarea operei cu aceeaş îndârjire spre a-ţi înde- 
plini misiunea mare ce o ai în slujba neamului, 
până la adânci bătrâneţe, spre gloria Patriei şi 
slava lui Dumnezeu. Întru mulți ani să trăiești!“ 

Adunarea ovaţionează cu căldură pe dl Prof. 
lon Lupaş. 


6. 


Urmează raportul Comisiunii pentru înscrierea 
de membri. 


DI Octavian Sglimbea, ca preşedinte, anunţă 
că s'au înscris: Prea Fericitul Patriarch Miron al 
României, cu suma de Lei 20,000, apoi 48 mem- 
bri fondatori cu câte 5000 Lei, 242 membri pe 
viață cu câte 1000 Lei, 400 membri activi cu taxe 
anuale de câte 100 Lei şi 480 membri ajutători. 
Total 1170 membri. 


Preşedintele adunării mulţumeşte Comisiunii 
şi în deosebi acelora, cari sau grăbit din prima 
zi a constituirii Asociaţiei, să se înşiruie printre 
sprijinitorii ei devotați. 

ke în 

7. 


DI Ascaniu Crișan dă citire SOLIEI adresată 
de către adunarea generală tuturor credincioşilor 
Bisericii Ortodoxe. Solia se anexează la procesul: 
verbal. 

8. 

DI Vasile Vlaicu, secretar de ședință, dă citire 
adreselor şi telegramelor sosite la Birou şi anume: 

Adresa P. S$. S$. Josif, Episcopul Caransebe- 
șului, prin care își scuză absența din cauza bă- 
trâneţelor şi anunță înscrierea alor 126 membri cu 
suma de 7680 Lei. 

Telegramele dela: 


Societatea Ortodoxă Naţională a Femeilor Ro- 
mâne, Bucureşti. 


Asociaţia Generală a Clerului din Bucureşti. 


Societatea Ortodoxă a Femeilor Române din 
Oradea-mare. 


Asociaţia Clerului putnean. 
Credincioșii din Poiana și Vaiea-Verde (trac- 
tul Câmpeni). 
Credincioșii din orașul Galaţi, cu 27 adeziuni. 
9. 


Preşedintele, atrăgând atențiunea asupra Con- 
certului ce se va da seara la orele 9, în sala Pre- 

fecturii Judeţului, de către Corul mixt al Episco- 
piei Ortodoxe "Române din Cluj, sub conducerea 
dlui Prof. A. Bena, anunţă că ordinea de zi este 
epuizată. 

Mulţumeşte tuturor participanţilor de aproape 
și de departe, reprezentanţilor diferitelor societăţi, 
personalităților cu vază în Biserica noastră, pre- 
cum Şi presei, care a susținut propaganda în fa- 
voarea societății noastre. 

Cu acestea declară închisă adunarea generală 
de constituire la ora 6 jum. p. m. 


Dat ca mai sus. 

Secretar general: Preşedinte: 
(ss) lon Mateiu. (ss) lon Lupaş. 
Secretari de şedinţă: 

(ss) Gheorghe Stănescu, (ss) Vasile Vlaicu. 
Membri verificatori: 

(ss) General Hanzu. (ss) Ionel Comşa. 
(ss) Alexandru Dragomir. (ss) Antoniu Mandeal. 


- 








Alegerea organelor de conducere. 


Proces verbal 
luat în ședința de constituire a Consiliului gene- 
ral al asociaţiei „Frăția Ortodoxă homână“ ținută 
la Cluj în ziua de 5 Martie 1933. 
Dl Jon Lupaş propune să fie aleși cu una- 
nimitate : 


Președinte al „Frăției Ortodoxe Române“ dl 
prof. Sexti[ Pușcariu. 


Secretar general dl prof. Jon Mateiu. 


Casier central di Eugen Beșu,. director la In- 
dustria Sârmei. 


Membri în Comitetul de direcție: dnii Sexti/ 
Puşcariu, Ion Mateiu, Victor Stanciu, Silviu Dra- 
gomir, Valer Moldovan, Gh. Bovdun-Duică, Dr. 
Marius Sturza, Dr. Pavel Liuba. 


Propunerea aceasta se primeşte cu unanimitate. 
Dat ca mai sus. 


(ss) Dr. Aurel Vlad, lon Mateiu, Gh. Bogdan- 
Duică, Victor Stanciu, Petru Meteş, Ascaniu Cri- 
șan, Constantin Morariu, Pompiliu Dan, Nicolae 
Colan, Valer Moldovan, Constantin lencica, loan 
Moșoiu, Romul Costa, Teodor Popa, Dr. Marius 
Sturza, Aurel Popa, loan Oțoiu, Gh. Stănescu. 


ANEXE 


CHEMARE 
către credincioşii Bisericii ortodoxe române. 


E] 


Suprema instituție sufletească a neamului ro- 
mânesc este, fără îndoială, Biserica ortodoxă. Des- 
voltarea noastră istorică verifică prezenţa ei în vije- 
lioasele încordări dealungul veacurilor, participând 
cu generoase sacrificii la apărarea existenţei şi des- 
tinelor naționale în hotarele pământului strămoșesc. 

Ea, Biserica, s'a afirmat în toate epocile, ca 
izvor minunat de necurmată îno:re a credințelor şi 
energiilor obşteşti, din cari au țâşnit, luminoase şi 
bogate, străluciri războinice şi înfăptuiri naţionale 
nepieritoare. 

De aceea, Neam şi Biserică, apar încă din de- 
părtata zare a vremurilor stinse, deplin contopite, 
formând o unitate sufletească, pe care n'au putut-o 
zgudui nici una din asprele încercări ale fatalită- 
ților omenești. 

Neamul românesc a plâns şi i s a bucurat pe 
sfintele praguri ale Bisericii sale. lată taina vieții lui! 

Această admirabilă tradiţie naţională, trebue 
să rămână pentru totdeauna la temelia unității noa- 

stre de stat. România visurilor împlinite i-a dat 
consacrare definitivă, când prin nouile aşezări con- 
stituționale, i-a rânduit meritata cinste de a îi, şi 
în senz politic, biserica stăpânitoare a Statului na- 
țional întregit. Astfel, în mânile Bisericei ortodoxe 
sunt depuse mari răspunderi, pentru sănătatea mo- 
rală a țării şi a națiunei române. 

Conştiinţa acestor răspunderi trebue să pă- 
trandă cât mai adânc în sufletul acelora, cari deţin 
rosturi conducăloare în viaţa Bisericii. Cine sunt 
ei? Deoparte Clerul, cu atribuțiunile lui apostolice, 
de alta Mirenii, ca reprezentanţi ai mulțimilor drept- 
credincioase. Structura profund democratică a Bi- 
sericii noastre, conferind mirenilor o preponderență 
numerică în corporaţiunile oficiale, îi .pune prin 
aceasta în situația importantă ue a hotări direct 
de soarlea Bisericii. Această poziţie privilegiată șe 
cere onorată, ea neputând rămânea o simplă fic- 
țiune decorativă. Ea trebue “să se afirme, nu nu- 
mai în domeniul strict oticial, în sânul organelor 
executive şi adunărilor reprezentative, ci şi în afară 
de ele, în câmpul larg al frământărilor sociale, a- 
colo unde clocotește nepotolită viața mulțirnitor. 


Această viață e atinsă astăzi, în funcțiunile ei 
normale, de viforul primejdios al unor Crize vio= 
lente, cari culminează într'o cumplită depresiune 
economică. Biserica noastră socoteşte, cu bună 

dreptate, că pricina lor este de natură morală şi 
asțfel tămăduirea nu poate veni decât prin pute- 
rile spiritualității creştine. Marele vindecător este 
Hristos şi doctrina Lui mântuitoare. A duce pe lisus 
în. famiie, în societate şi în viața publică — iată 
mijlocul sigur de scăpare şi de înzdrăvenire a Sta- 
tului nostru. 

În această operă colaborarea mirenilor, cari 
reprezintă puterile vii ale Bisericii, cu Clerul, păstră- 
torul prin escelenţă al spiritului ierarhic şi al ideii 
de autoritate, se impune cu o evidență indiscuta- 
bilă. Colaborarea celor doi factori e justificată nu 
numai de actualitatea intervenţiei Bisericii în vâl- 
toarea relelor crize ce ne apasă, dar în acelaş 
timp, şi de nevoia apărării ortodoxiei împotriva 
numeroaselor ofensive și curente potrivnice, cari 
încearcă să-i slăbească autoritatea și să-i zdrun- 
cine temeliile istorice. Socoteala dușmanului e lim- 
pede: dărimând cel mai puternic razim sufletesc 
al Românismului, care este Biserica străbună, se 
clatină insaşi ființa Statului, închegat cu atâtea jertfe. 

Voind să apărăm Națiunea întregită, trebue a- 
părată ortodoxia, care rămâne și in viitor, ceea ce 
a fost în tot trecutul nostru: puterea nebiruită de 
echilibrare sufletească a poporului- românesc. 


Aceste două mari obiective — religios şi na- 
țional — reclamă, mai presus de orice șovăiri, con- 


42 


centrarea energiilor mireneşti în cadre noui și mo- 
derne, cari să strângă într'o puternică organizaţie 
pe toți mirenii dreptcredincioşi, de orice clasă, de 
orice vârstă, şi din crice colț al Țării. Bătrâni și 
tineri, încălziți «deopotrivă de iubirea patriei, sunt 
datori să alerge voioșşi, gata de faptă, sub steagul 
înălțător al legii românești, ce-şi caută biruința mai 
ales aci în Ardeal, unde laicii au avut, din vremuri 
străvechi, partea cea mai hotăritoare în apărarea 
şi desvoltarea Bisericii ortodoxe. 

Nicăiri credința noastră n'a fost mai prigonită 
decât aici, unde s'au dat lupte cumplite, cu erui 
și mucenici fără număr, reînviaţi astăzi din slova 
scripturilor ascunse, ca neîntrecute podabe ale vred- 
niciei creştine româneşti. Această fradiție a sufe- 
rințelor şi închisorilor pentru lege, trăeşte nestinsă 
în generaţiile acestui colț de pământ şi de aceea, 
când primejdii reale. bat la porţile Bisericii noastre, 
când vrâjmași vechi şi noui dau contra ei asalturi 
ascunse şi fățişe, e firesc, ca în noi să vibreze mai 
adânc glasul mucenicilor, cu strigarea lor de luptă și 
de împotrivire. În zile de pace, ca şi în ceasuri de 
cumpănă,.glasul ortodoxiei de aici trebue să răsune. 


lată geneza chemării de față. Cu. binecuvân- 
tarea căpeteniilor bisericești, intelectualii din Tran- 
silvania, Bănat, Crișana și Maramurăş, s'au ho- 
tărit să îndrepte această chemare frățească către 

obştea ortodoxă a celor :5 Eparhii ale Mitropoliei, 
rugând pe toți să ia parte cu însuflețire la marea 
adunare generală de constituire, care -va avea loc 
la 5 Martie a. c. (Dumineca ortodoxiei) orele 
10 a. m. în Biserica Sfântului Nicolae din Cluj. 

Nădăjduim, plini de încredere, că Domnul este 
cu noi şi va binecuvânta cu izbândă opera creștină 
și românească, pe care vrem s'o închinăm — în 
numele Lui — scumpei noastre Patrii. 


Cluj, la 4 lanuarie 1933. 

— Fragmente din aprecierile pub'icate. E. 


DI Nichifor Crainic în „Calendarul“ scrie : 

„Publicăm în pagina Biserica şi Şcoala 'a nu- 
mărului de față splendida chemare de organizare 
a unei acţiuni creștine în societatea mireană, che- 
mare pornită din Clujul Ardealului. E iscălită, în 
frunte cu Sextil Puşcariu, de învăţaţi prefesori ai 
Universităţii, de profesori secundari, de inspectori 
școlari, de învăţători, de medici, de advocaţi, 
ingineri, de negustori, de meseriaşi, de lucrători, de 
reprezentanţi ai tuturor categoriilor sociale dela 
savanţi până la muncitori -manuali. 

Nădăjduim că semnalul de luptă al Clujului 
va trezi puternic instinctul conservării creștine și 


naționale.“ 
e 


„Telegraful Român“ scrie: 

„Cu binecuvântarea Sfintei noastre biserici or- 
todoxe, fiii săi credincioși, fruntaşi încercați din 
capitala ardeleană a ţării întregite, au luat de cu- 
rând o bine gândită şi de mult așteptată hotărire: 
urzirea Uniunii Românilor Ortodocși. 

În acest măreț scop, este îndreptată o Chemare 
frățească, ce o publicăm la loc de frunte, adre- 
sată către intelectualii români ortodocşi. 

În faţa acestei Chemări, atât de grăitoare, de 

calde şi de lămurite, comentarul nostru devine astă- 
dată superfluu.“ 
i 

„Păstorul Ortodox“, Piteşti, scrie: 

„Din Clujul Ardealului s'a pornit o strălucită 
„chemare“ de organizare a unei „acțiuni creștine“ 
în societatea mireană. 

Noi salutăm cu bucurie această acțiune cre- 
ştină, la care: am dori să se încorporeze toți inte- 
jectualii României Mari, mai ales că simţim as- 
primea vânturilor de necredinţă şi de credinţe falşe, 
care suflă pe plaiurile țării noastre“. 

Xe 

Revista bisericească „Viitorul“ din Bucureşti, 

sub semnătura dlui Boroianu, scrie: 


„În ziua de 4 lanuarie a. c., s'a petrecut un 
fapt destul de însemnat și imbucurător. Un Comitet 
de inițiativă, sub preşidenția dlui Sextil Pușcariu, 
profesor“ universitar, a publicat la Cluj, o chemare 
către obştea ortodoxă a celor 5 Eparhii ale Mitro- 
poliei Ardealului, la care a aderat mulpnea, inte- 
lectualilor din acele părți. 

La lucrarea ce se începe trebue să tresâră de 
bucurie sufletul oricărui român creştin ortodox. 

Lăudat fie Domnul și să ne rugăm Lui ca să 
binecuvinteze acţiunea intelectualilor români. 

La cele începute la Cluj, să se asocieze loți 
românii creştini: ortodocşi.“ 

CONVOCARE 


Comitetul de inițiativă din Cluj pentru înfiin- 
țarea unei organizații generale a mirenilor orto- 
docşi din Mitropolia Ardealului, învită cu dragoste 
frățească obştea ortodoxă la 


adunarea generală de constituire „ 
care va avea loc la Cluj, în ziua de 5 Martie a.c. 
(Dumineca ortodoxiei), în sala Teatrului Naţionali. 
“La această mare manifestaţie ortodoxă şi naţio- 
nală, vor lua parte toţii lerarhii Mitropol. ardelene. 


Ordinea de zi: 
-. Sâmbătă, 4 Martie, ora 6 p. m., Slujba pri- 
vegherii în amândouă bisericile ortodoxe. 
Duminecă, 5 Martie, ora 8 a. m., liturghie 
arhierească în amândouă bisericile ortodoxe. 
Procesiune dela amândouă bisericile până la 
Teatrul Naţional. 


Şedinţa |. la ora 10 a. m. 


1. Deschiderea adunării. 

2. Proclamarea preşediriților de onoare. 
3. Constituirea biroului. 

4. Cuvântul lerarhilor. 


„-Ședinţa II. la ora 4p.m. 


5. Vetarea statutelor. 
6. Alegerea Consiliului general. 
7. Alegerea membrilor de onoare. 

„8. Conferința Prof. Ion Lupuș: Opera cultu- 
rală' şi educativă a Bisericii ortodoxe în viaţa po- 
porului român. 

9. Inscrierea membrilor. 

10. Votarea manifestului către obştea Op 

Închiderea adunării. 


La ora 5 p. In. şedinţa Consiliului generai pen- 
tru ategerea. organelor statutare. a 


La ora 8!;, p. m. Concert religios în. sala 
festivă a Prefecturii, dat de Corul mixt al Episco- 
piei ortodoxe, sub conducerea dlui A. Bena, di- 
rectorul Academiei de muzică din Cluj. 

“Intrarea benevoiă. 


Cluj, la 14 Februarie 1933. 
Comitetul de iniţiativă: 
Preşedinte: Prof. Sextil Pușcariu. 


Membri: Prof. Gh. Bogdan-Duică, Prof. N. Bog- 
dan, Prof. |. Cătuneanu, Prof. S. Cioran, Prof. S. 
Dragomir, Prof. ]. Lupaș, PrOȚ.-d Mateiu, P. Me- 
feș, “Prof. V. Papilian, Prof. 1. Popescu-Voitești, 
Gh. Sion, Prof. V. Stanciu, Prof. Gh. Stânescu. 


NB. Participanţii se bucură de. 50/, reducere .pe C. F. 
R. scoțând bilet intreg câre servește şi pentru intoarcere 
pe lângă viza Episcopiei din Cluj. Pentru găzduire la Ho- 
telurile „Astoria“, „Central“ şi „New-York“ unde se acordă 
iarăş o reducere insemnată pentru locuință şi masă, — ru- 
găm doritorii de a li se reținea camere să se anunţe cel 
puţin cu 5 zile inainte la Secretariatul Episcopiei, altfel nu 
putem garanta avantagiile menţionate. - 

Serviciile divine 
la cele două biserici ortodoxe din Cluj, 
la 4 și 5 Martie a. c. 


[> 
Biserica veche (Pogorîrea Duhului Sfânt) 
În 4 Martie, ora 6 p. m. 
Vecernie și Litie. — Preoţi celebranţi: 
Î. P. C. Sa Arhimandrit: P. Morușca, 
Preoţii protoierei: Dr. Sebastian Stanca, 
Laurențiu Curea, 
Nicolae Vasiu 
și un preot sau doi din altă Eparhie ori dela noi. 
Diacon: Vasile Bogdan. 
Cântă Corul Academiei Teologice. 


Biserica veche: 
În 5 Marile. Precis ora S'/, a.m. 
Liturghie Arhierească. 
Pontifică : 
P. S. S. Arhiereul vicar Dr. Vasile Stan, 
|. P. C. S. Arhimandrit Policarp Moruşca 
Și cei patru de sub |. 
La 9!/,—9*, Predica Arhiereului Dr. Vasile Stan. 
Cânţă Corul parohial, 

Cu 5 minute înainte de ora 10 a. m. eşirea 
din biserică şi formarea unei procesiuni prin Str. 
Avram lancu, Str. Universităţii, Piaţa Unirii, stând 
înaintea Primăriei. 

II. 
Biserica nouă (Sfântul Nicolae) 
În 4 Martie, ora 6 p. m. 

Vecernie și Litie. — Preoţi celebranți: 

Î. P.C. S. Arhimandrit Dr. V. Lazarescu; Oradea. 

Preoţii protoierei: Andrei Ludu 

Dumitru Antal, 
Preot loan Cociuban 
și un preot sau doi din altă Eparhie ori. dela noi: 
Protodiacon Dr. loan Vască. 
Cântă Corul Academiei Teologice. 
Biserica nouă: 
În 5 Martie. Precis ora 8'/, a. m. 
Liturghie Arhierească. 
Pontifică: 
P. $. S. Arhiereul vicar Dr. Andrei Mager 
şi cei patru 'de sub II. 
La 9'/,„—9'/,: Predica Arhiereului Dr. A... Mager. 
Cântă corul mixt al Episcopiei. 

Cu 5 minute înainte de ora 10 a. m. eşirea 
din biserică şi formarea unei procesiuni prin Ca- 
lea Regele Ferdinand: şi Piaţa Unirii. — Întâlnirea 
înaintea Primăriei. 


—— DO—— 


BINE AȚI VENIT! 


Salutăm, cu adâncă emoţiune, mulţimea de 
mireni intelectuali sosiți astăzi la Cluj,. din toate 
colțurile mitropoliei, în frunte cu. vrednicii noștri 
lerarchi. : | 

Prezenţa lor în capitala Ardealului dă zilei de 
5 Martie, însemnătatea. unui eveniment extraordi- 
nar pentru viața Bisericii noastre naţionale. 


Gândul înălțător, ce i-a adus aici, tocmai în 
Dumineca ortodoxiei spre a zidi o nouă cetate de 
apărare a credinţii strămoşeşti, constitue o strălu- 
cită dovadă a legăturii lor cu instituția divină.a 
neamului. românesc. 

Conștiinţa primejdiilor ce-și agită umbrele peste 
existența noastră, i-a îndemnat să păşească gră- 
biți și încrezători, spre hotăririle mari, sortite să 
prevină dezastrele. şi să asigure biruinţele. 

Mirenii Bisericii ardelene, fraţi şi surori deo- 
potrivă, călăuziţi de o tradiție atât de scumpă inimii 
lor, înţeleg să dea o nouă afirmare acelui crez isto- 
ric, că pârghia mântuirii noastre este legea orto- 
doxă, ce.ne-a luminat cărările dealungul veacu- 
rilor. Ei trebue să-i închinăm astăzi gândurile ȘI 
sforțările noastre, ca din strălucirea ce i-o vom 
hărăzi,. să răsară pacea și bucuria Țării zbuciumate. 


Căci toate experiențele anilor de consolidare 
națională ne-au demonstrat zădărnicia silințelor cre- 
„iatoare, când ele sunt goale de inspirăția dumne- 
zeiască a Bibliei. 

Trebue să ne îndreptăm spre /isus, făcând din 
doctrina lui pivotul vieţii noastre individuale şi na- 
ționale. Ne vom strânge deci, cu mai adâncă în- 
țelegăre, iarăş în jurul vechilor altare, vom pă- 
trunde cu toată pasiunea adevărurile sfinte, ca pe 
urmă să pornim, încălziţi de ele, la vestirea lor în 
largul zărilor româneşti. 

lată, suprema datorie la care ne chiamă reali- 
tatea poruncitoare a suferințelor ce ne împresoară! 


Cărturarii mitropoliei noastre, în al căror suflet 
“a vibrat totdeauna flacăra. credinţei, vin astăzi să-i 
asculte strigarea şi să se înşiruie, în rânduri însu- 
fleţite, sub flamura ei cerească. 


Prin „Frăția Ortodoxă Română“, ce ia întru- 
pare în serbătoarea simbolică a credinței străbune, 
incepe marea acțiune de înovire religioasă a inte- 
lectualităţii noastre. Apostolatul ei generos în rân- 
durile poporului, va face să se coboare pe pămân- 
tul României, binecuvântările fără seamăn ale îm- 
părăţiei lui Dumnezeu. 

În semnul acestui ideal divin, întâmpinăm noi 
impozanta manifestaţie ortodoxă dela Cluj, urând 
din toată inima, ca Domnul să ne dea izbânda 
spre slava Lui netrecătoare. 


Cluj, la 5 Martie 1933. 


Comitetul de iniţiativă. 

CUVÂNTĂRILE 


Cuvântarea Prea Sf. Sale 
Episcopului Nicolae Ivan. 


Înalt Prea Sfinţite, 
Prea Sfinţiți Fraţi Episcopi şi Arhierei, 
Onorată Adunare generală ! 


Mare şi nespusă este bucuria mea, de a putea 
salută astăzi, aceasta strălucită adunare generală, 
a românilor ortodocși din Metropolia de dincoace 
de Carpaţi. 

Bucuria aceasta este cu atât mai mare, când 
îmi reamintesc, că praznicul zilei de azi se desfă- 
șură pe pământul istoric al Eparhiei Vadului, sfințit 
prin jertfele pentru creştinătate şi neam aduse de 
nemuritorii Voivozi Ștefan cel Mare şi Mihai Vi- 
fteazul. Devotaţi cu tot sufletul nostru tradițiilor 
sfinte, moștenite delu ei, ne-am întrunit astăzi aici 
în număr impresionant, pentru de a afirma din nou, 
în forme trainice hotărirea noastră, de a fi acum 
și tohleauna luptători entuziaști ai ortodoxiei ro- 
mâneșşti. 

Și dacă în hotărirea aceasta trăește instinctul 
istoric al continuității noastre religioase, care nu 
ne îngădue să renegăm cel mai scump patrimoniu 
sufletesc al generațiilor apuse, apoi nu e mai puțin 
adevărat, că ceea ce ne împinge la o luptă nouă 

sub semnul Crucii, sunt primejdiile reale ce-și flu- 
tură aripile negre, peste pământul statului națio- 
nal întregit. | 

Din cele dintâi clipe ale înfăptuirii unității na- 
ționale, dușmanii interni și externi s'au așezat la 
pândă, spre a sdruncina prin acțiuni ascunse sau 
fățișe patria scumpă, pe care neamul nostru isbuti 
să o realizeze după veacuri de suferințe și sânge- 
rări fără nume. 

Evenimentele triste, dar mult grăitoare gin zi- 
lele din urmă ni-au dovedit tuturora, că în jurul 
nostru roesc vrăjmășii  neînblânzite, fierb conspi- 
rații întunecate și la răspântii fulgeră disordinea 
comunistă. 

Țara este serios amenințată, o vom lăsa să 
se dărîme? | 

Nu — nici odată nu!! 

Bărbații noştri de stat, cari au răspunderea 
conducerei, am văzut cu satisfacție, că sunt la 
postul lor de veghe. 

Dar ei vor, și înțeleg să se bizue pe întreaga 
conștiință națională a Țării, pe sprijinul cald .și 
patriotic al tuturor românilor. 

Biserica noastră este cea dintâi care deplin con- 
topită cu viața și idealurile statului, solicită cinstea 
de a contribui prin forțele ei numerice şi morale 
la împlinirea marilor porunci dictate de gravitatea 
ceasului de faţă. 


Biserica la rândul ei are convingerea, că enor- 
mele dificultăți pot fi stăpânite și viruite de acea 

energie. minunată a 'sufletului omenesc, care este 
credința religioasă. 

“Trecutul cu învățămintele lui, prezentul cu du- 
rerile lui, ne deschide ochii să înțelegem că cele 
mai perfecte şi îndrăznețe formule omeneşti sunt 
neputincioase, dacă Societatea este lipsită de reso- 
nanța sufleteuscă a credinţei, ce mută și munţii 
din loc. 


Credința însă, nu este o creațiune omenească, 
ci un dar neprețuit al cerului; adus pe pământ prin 
lisus Mântuitorul lumei „Fără mine nu puteți face 
nimic“, spunea El într'o zi ucenicilor săi. 

"Și câte state nu s'au prăbușit fără urmă, în 
cursul veacurilor, ca să vedem în schimb supra- 
viefuind victorioasă și tot mai puternică împărăția 
Lui, concretizată în instituția divină a bisericii. 

Ea, — biserica, n'a conceput acțiune ome- 
nească, fără a se inspira din izvoarele eterne ale 
doctrinei dumnezeești. 


De aceea zicem şi astăzi: mântuirea din su- 
"ferințele de. astăzi, nu este cu putință decât prin 
Hristos dar Hristos trăește în lume prin biserica Lui. 

A întări aceasta. biserică, înseamnă a întări 
- statul pe temelia pusă de Mântuitorul lumei. — 
Credința ortodoxă însă este suprema soluție spi- 
rituală, ce poate aduce vindecare durerilor, de cari 
pătimește astăzi neamul românesc. 

Hristos în familie, și în largul vieții publice, 
„— este solia. închegării noastre naționale. 

Să ne apropiem deci de altare, în umilință și 
rugăciune, să ne împărtășiim cât mai des cu trupul : 
și sângele Domnului, să adâncim Sfânta Scriptură, 
de unde să învăţăm, iubirea, adevărul și dreptatea, 
căci numai acestea ne vor da suflet nou prin care 
să înoim Țara inimilor noastre. 

Să ne facem ostași ai lui lisus, ca să putem 
deveni restauratorii morali ai vieții noastre naționale. 

Intelectualitatea Mitropoliei noastre, în frunte 
cu cărturarii dela Cluj, a dai semnalul mobilizării 
sufleteşti, ca aici să dea viață organizației puter- 
nice, sortită să contribue la biruința ortodoxiei 
pentru mântuirea Statului. 

Ce gând îndlțător şi sfânt! 

El vine ca o întrupare a îndemnului biblic, 
pus în graiul apostolului Petru: „Şi voi înşivă 
clădiți-vă, ca nişte pietrii vii, în casă duhovni- 
cească, ca să aduceţi jertfe spirituale plăcute lui 
Dumnezeu prin Hristos lisus“. (/. Petru 2. 5). 

Casă duhovnicească vrem să clădim astăzi, 
nu din pietre fără glas, ci din suflete încălzite 
pentru credința noastră, ca să urmăm pilda acelar 
eroi şi mucenici, cari fac pentru toate timpurile 
mândria bisericei ortodoxe din Ardeal. 

Această mare hotărire o luăm în anul, când 
creștinătatea prăznueşte 1900 de ani, dela strălu- 
cita înviere şi îndălțare a Domnului. 

Puterea Duhului sfânt, care a plutit atunci 
peste Apostoli să se coboure și aici în mijlocul no- 
stru, întărindu-ne paşii spre o viață creștină. 

Din partea mea, ca Episcop al locului, simt 
cea mai mare fericire sufletească în aceasta zi 
istorică, în fața acțiunei de mâne, pentru refucerea 
spirituală a neamului nostru. 


Încheiu plin de încredere cu cuvintele Mântui- 
torului : „Îndrăzniţi, eu am biruit lumea“. 


Implor binecuvântarea lui Dumnezeu, asupra 
lucrărilor noastre. 


Cuvântarea Î. P. S$. S. Miron 
Cristea, Patriarhul României. 


Înalt Prea Sfințiți Ierarhi, 
Prea cucernici preoți și iubiţi credincioși, 


Dumineca ortodoxiei este o sărbătoare, insti- 
fuită de biserică, pentru a prăznui biruința cultului 
icoanelor sfinte în contra celor ce au luptat cu toate 
mijloacele pentru scoaterea lor din uzul nostru ri- 
tual, precum și din casele credincioșilor nevoind a 
recunoaște, că icoanele sunt cele mai intuitive mij- 
loace întru a ne reaminti mărețele pilde de învă- 
țătură creștină, de fapte strălucite și neasemănate 
jertfe pentru idealul creștin, ale acelor persoane 
sfinte, pe cari le reprezintă în chip văzut. Dar Du- 
mineca „ortodoxiei“ ne impune nouă tuturor și o 
îndatorire mult mai generală, anume: de a ne în- 
corda toate puterile, ca nu numai cultul Sf. icoane, 
ci nici 0 „iotă sau o cirtă“ să se piardă din în- 
treg cuprinsul credinței noastre dreptmăritoare, așa 

cum o mărturisește biserica ortodoxă și precum am 
moștenit-o noi dela înaintașii, cari ne-au apărat-o 
în cursul veacurilor cu mari și grele jertfe, și ne-au 
păstrat-o în toată curăţenia ei originală, apostolică, 
ca pe cea mai scumpă comoară a sufletului nostru 
și a vieții poporului nostru, care a dat nenumă- 
rate pilde în trecut, că o și iubește mai mult decât 
însași viața sa. 

Întru îndeplinirea acestei îndatoriri biserica şi 
organele ei întâmpină și azi mari greutăți, ba pros- 
pectele din viitor amenință a deveni tot mai întu- 
necate. Viforul curentelor alee și necreștine usucă 
în multe Suflete floarea credinței de odinioară. 


Chiar în vecinătutea noastră am văzut reîn- 
viind cu toată furia cruzimile prigoanelor contra 
creștinilor, ca şi în primele veacuri ale erei creștine. 
Dar nu numai în jurul nostru, ci — durere — 
Chiar și în țara noastră, se ivesc tot mai des semni- 
ficative simptome de asemenea anarhice porniri, 
cu scopul îndoit de a surpa biserica lui Hristos și 
de-a distruge ordinea de stat, întronând tirănia 
plină de cruzimi în locul orânduielilor democratice, 
ce evoluiază tocmai în direcția de-a face drepiate 
tuturor și de a armoniza interesele diferitelor clase 
sociale, cari în mod firesc alcătuesc o fară și un 
neain, ca fiecare după aptitudini și muncă — să-și 
asigure un trai mulțumit. 

De altă parte secte, — în aparență creștine — 
conduse de agenți străini de neam și lege, sau de 
Români căzuți în păiengenișul lor, încearcă a a- 

BD: 

ținge unitatea de credință, deci unitatea sufletească 
a poporului român, unitate creiată tocmai de sluji- 
torii bisericii noastre, căutând a exploata neînțele- 
gerile, ce se ivesc uneori în sânul fiilor aceleiași 
corporații bisericești și slăbind prin aderenții lor 
temelia probată a existenței neamului, apărarea, 
ocrotirea, sprijinirea și promovarea lor. 


Toate aceste rele trebue să ne umple de în- 
grijorare. 

În fața acestor primejdii toți fiii buni ai bise- 
ricii noastre trebue să fie vigilenți asupra trebuin- 
telor vitale ale bisericii lor, să se încurajeze unii 
pe alții, să se sfătuiască asupra mijloacelor de ali- 
mentare a iubirii către biserica ortodoxă şi așeză- 
mintele ei, de practicare a învățăturilor ei divine, 
de întărire a conștiinței ortodoxe, ca să devie cât 
mai activă, și de intensificare a forțelor, cari să 
uștreze bisericei, plinirea g'relei și îndoitei sale mi- 
siuni în vârtejul atâtor valuri protivnice, educând 
poporul în senz religios și îndreptându-l pe calea 
virtuților creștine, din cari în mod firesc izvoresc și 
virtuțile cetățenești. 

În scopul acesta strângerea rândurilor este o 
necesitate imperalivă ; iar înfrățirea credincioșilor 
bisericii noastre în gândul lăudabil de a stărui 
„pentru afirmarea principiului creștin ca temelie a 
vieții noastre de toate zilele“ — fie publice sau 
private — însemnează a da bisericii noi forțe su- 
fleteşti în vastul ei câmp de muncă evanghelică. 
Astfel biserica va deveni un organism tot mai viu, 

activ în toate membrele sale constitulive, căci, mul- 
limea fiilor credincioși formează sub conducerea 
clerului și a ierarhiei din fruntea sa — biserica 
Domnului, biserica cea vie, după cuvântul şi al 
apostolului Pavel (I. Cor. III. 16) „voi sunteți bi- 
serica lui Dumnezeu și duhul lui Dumnezeu să- 
lășluește întru voi“. 

Am dat și eu înainte cu vre-o 4 ani la Sf. 
Sinod ideea organizării întregei noastre intelectuali- 
lăți ortodoxe de ambele sexe în o mare „Ligă cre- 
ștină“. Deci mă bucur acum, că tocmai intelectuali- 
tatea din Ardeal, în frunte cu fruntașii noștri mi- 
reni din această Capitală, au luat cu binecuvân- 
area ierarhilor lor, inițiativa de-a face începutul. 

Văd ceva foarte firesc în aceasta inif.ativă, 
deoarece biserica ortodoxă română nicăeri n'a su- 
ferit în cursul veacurilor trecute mai multe strâm- 
forări, persecuții și nedreptăți, ca tocmai în aceste 
părți ale Ro:nânismului, și deci tocmai intelectualii 
de aci trebue să fie — și sunt — mai convinși de 
necesitatea unei asemenea organizări. De altă parte 
fruntașii mireni din Ardeal și Banat încă n'au 
uitat, ce rol important a avut clerul și biserica, 
ajutată de mirenii ei, pentru ambele mântuiri ale 
poporului român ; și aceștia sunt deci mai pătrunși 
de rostul însemnat și neînlocuibil al acestei bise- 
rici și pentru viitorul poporului nostru.- 

Sunt plăcut alins de faptul, că glasul de che- 
mare al fruntașilor mireni de aici, aprobat și bine- 
cuvântat de ierarhii săi, a produs un răsunet pu- 

fernic pretutindenea din Carpaţi până la Tisa și 
la Dunăre, alergând în așa mare număr cu drag, 
chiar şi în vreme de iarnă, la aceasta grandioasă 
manifestare creștinească și frățească, spre a pune 
ftomelia „Frăției Românilor ortodocși din Ardeal și 
Buna!“ în scopul de a activa pentru aplicarea în- 
vățăturilor evanghelice în viaţa de toate zilele, de 
a le apăra de curente potrivnice, cari ne năpădesc 
din atâtea părți și de a promova interesele bisericii 
ortodoxe, atât de indisolubil legată de toate fibrele 
vieții poporului român și de toată munca lui şi de 
rezultatele ei de pe toate tărimurile. 
Si cum intelectualii din aceste părți au între- 
ținut şi în trecut cele mai intime legături cu po- 
porul dela fară, fiind aproape toți «descendenți din 
țărani, — nu mă îndoesc, că activitalea creștină a 
acestei „Frății de intelectuali“ va prinde rădăcini 
adânci și în masele larzi ale păturilor poporului, 
va pregăti și cultiva terenul pentru a produce din 
belșug roadele binecuvântate ale unei vieţi creştine 
pline de iubire pentru tot ce-i nobil și de folos. 
Neamul și țara vor profita pe urma acestei munci 
de superioară înfelegere a rosturilor vieţii, 
Binecuvâniez și eu temelia acestei „Fră[ii a 
Românilor ortodocși“, scopul ei creștinesc și atât 
de lăudabil, dorindu-i cele mai bune Succese, ca 
pilda acestei Asociații să deştepte conștiința orto- 
doxă a intelectualilor din toată țara și patriarhia 
română, încât nu peste multă vreme „Frăția Arde- 
leană“ să se generalizeze și să devie „Frăția Ro- 

mânilor ortodocși“ din întreaga țară şi de pretu- 
tindenea. 


De încheiere rog pe Atotinfeleptul Dumnezeu 
cu cuvintele Psalmistului (43, 3) „Trimite Doamne 
lumină Ta şi adevărul Tău, ca să ne conducă şi 
priri toate faptele noastre să-Ți putem sluji Tie, 
acum şi pururea.“ — Amin, 


Cuvântarea Î. P. S. S. Mitropolitului Nicolae 
Bălan, a apărut în Nr. 2 al Bibliotecii .„Frăţiei 
Ortodoxe Române“. | 


Cuvântarea P. S. S. Episcopului 
Roman Ciorogariu al Oradiei. 


Hristos în mijlocul nostru, 
L.uminată Adunare, 


Slăviți pe Domnul, împreună cu mine și să 
îndlțăm numele Lui împreună spre rugăciune. 

Mai tânăr am fost şi am şi îmbătrânit și nu 
-aum văzut pe cel drept, părăsit. 

Văzut-am neamul și biserica strămoșească, sub 
jug străin... 

Văzut-am lacrimile de tânguire ale fiilor ni- 
mănui... Văzut-am sforțările supraomeneşti de izbă- 
vire, ale celor buni și drepți... Văzut-am și am 

simți! şi bucuria învierii neamului, împlinitu-s'a 
toată prorocia. 

Toate, Tu ni le-ai dat Doamne! 

Ție mă rog şi acum. Fă Doamne ca virtuțile 
strămoșești, credința, dragostea și nădejdea să în- 
călzească inimile cele rănite ale multora : să înalțe 
sufletele tuturor şi să deștepte în ei râvna pentru 
învățăturile cele mântuitoare ale legii noastre stră- 
moșeşti.: | 

Cela ce din prigonitorul Saul, ai făcut pe ma- 
rele și neîntrecutul Apostol al limbilor, — prin lu- 
mina ce ai trimis asupra lui; Cela ce ai luminat 
pe cei ce au cântat înfelepciunea Ta, — trimite 
lumina Ta cerească și peste inimile și cugetele 
drepteredincioșilor Tăi. 

Trimite binecuvântările cu harul Tău cel sfânt 
asupra celor întruniți aici, primește Doamne ca o 
jertfă adusă Ție munca ce vor să o depună pentru 
neam și lege întru apărarea şi întărirea bisericii 
drepimăritoare, — izvorul de viață a acestei de 
Dumnezeu binecuvântată țară, care în Tine își 
pune nădejdea izbâvirei sale de cel râu. 

Vremea este a face. Cu frica lui Dumnezeu 
cu credință și dragoste să vă apropiați de potirul 
din care părinții voştri au băut. — Amin, 

Cuvântarea P. S. S. Episcopului 
Grigorie Comșa al Aradului. *) 


Î. P. Sf. Stăpâne! 
Prea Sf. Părinți! 
Frați Români Ortodocși ! 


Puterea primăvăratică a credinţei noastre siră- 
moşeşti țâşneşte astăzi din sufletele noastre. 


Se revelează în noi taina unei puternice în- 
floriri sufleteşti tocmai acum, când până şi minţile 
cele mai luminate ale lumii de astăzi par cutro- 
pite de somnul necredinţei şi al indiferentismului. 


Mulţumim Atotputernicului Dumnezeu, că în 
toiul iernii nu numai fizice, ci şi spirituale a lumii 
de astăzi, a făcut ca să sune goarna mobilizării 
noastre ortodoxe româneşti, pentru ca fiii Sfintei 
Biserici strămoșești, cu elan însuflețitor să por- 
nească în această nouă cruciadă creştină de lumi- 
nare a minților şi pornind la muncă, să ne ajute 
nouă slujitorilor Altarului ca să putem cu atât mai 
bine sluji Atotputernicului Dumnezeu. 


Această trezire, această păşire la muncă, la 
apostolat, a iubiţilor credincioși laici eu o consider 
ca o imitație vrednică a vieţii firei. 

Soarele luminează și încălzeşte până la raza 
lui cea mai de pe urmă. 


Stelele luminează în întunerecul nopții. 


înc. —— 


*) După notele stenoprafice V. Vlaicu, 

Pomul îşi dă silinţa, ca să fructifice înmodul 
cel mai. îmbelşugat. 


Floarea înfloreşte răspândind un miros atră- 
gător, iar ciocârlia la vremea ei îşi cântă cântecul 
pe care i l-a dat ei Atotputornicul Dumnezeu. 


Fraților ! 


Dacă natura neînsuflețită lucrează, şi viaţa firei 
se manifestă după legile pe care Dumnezeu le-a 
dat fiecărei viețuitoare, atunci cu atât mai mult 
trebue să lucreze omul şi cu atât mai mult trebue 
să lucreze creştinul ortodox. 


Cea mai însemnată caracteristică a fiinţei spiri- 
tuale este activitatea, şi când creştinul ca ființă spi- 
rituală spune în rugăciunea zilnică „7atăl nostru“: 

„.„și ne iartă nouă greșalele noastre“ prin 
aceasta recunoaşte marele şi vecinicul adevăr, că 
Atotputernicul Dumnezeu i-a dat omului și răs- 
pundere pentru .faptele sale, şi numai prin muncă 
arată omul bogăţia darurilor divine. 


Numai omul care munceşte, nuinai omul sâr- 
guincios îşi dă seama cât de neputincios este el 
și cât de mare trebuință are de darul Atotputerni- 
cului Dumnezeu. 


Cu acest dar, fraţilor Români, cu acest dar 
al Atotputernicului Dumnezeu suntem datori să ne. 
impărtăşim toţi fiii scumpei noastre Românii. 

Conlucrarea cu darul divin se face pentru 
mântuirea sufletelor, 

Aceasta mântuire a sufletelor este încredințată 
slujitorilor altarului, pentru că Domnul şi Mântui- 
torul nostru a aşezat această Sf. Taină, pentru ca 
prin lucrarea preoților să se mântuiască sufletele 
noastre. Mântuirea sufletelor este cea mai sublimă 
operă înlre oameni: Divinorum operum divinissi- 
murm. Această lucrare sfântă este încredințată nu- 
mai preoţilor, cu toate acestea să nu uităm Fraţi 
Români Ortodocşi, că legea creştinească a iubirii, 
obligă pe iiecare să-şi facă datoria lui sfântă pentru 
neam Şi pentru lege 

Să ne aducem aminte de cuvintele Prorocului 
Și Împăratului David, care zicea: 

„Învăța-vo:u pe cei fără-de-lege căile Tale şi 
cei necredincioși la Tine se vor întoarce“. 

Să ne aducem aminte de cuvintele Sf. Apostol 
Pavel către Galateni: „Purtaţi sarcina unul altuia“. 

De asemenea să ne aducem aminte de cuvin- 
tele Sf. Apostol Petru: „Sunteţi neam ales, preoție 
sfântă, neam împărătesc, chemat a vesti puterile 
lui Dumnezeu, care v'a chemat dintru întunerec 
la lumină“. 

Dându-ne seama de adevărul cuprins în aceste 
cuvinte al Sf. Scripturi, să ne dăm silința să în- 
țelegem cu mintea noastră omenească nu numai, 
că fiecare creştin este dator a aduce jertfe pentru 
mântuirea sa, ci şi pentru mântuirea sufletelor al- 
tora şi aceasta cu atât mai mult în zilele şi în 
vremurile noastre, când până şi minţile cele mai 
luminate par a îi îngrijorate, ce va fi, după ce 


76 


se vor secătui izvoarele de energie necesare civi- 
lizației tehnice a omenirei. Dar prea puţini își bat 
capul, ce se va intâmpla atunci, când vor seca 
izvoarele forțelor cari conduc spiritele, cari asigură 
existența noastră ca națiune, ca preoţie sfântă, ca 
neam ales al lui Dumnezeu. 

În măsura, în care iubiții noştri creştini laici 
vor șii să-şi împlinească îndatoririle către sfânta 
lor Maică Biserică, în măsura aceasta ei îndepli- 
nesc apostolat laic, să pregătească terenul de muncă 
al apostolatului sacerdotal al preoţilor precum şi 
permanența acestor valori, la care s'a ajuns prin 
apostolatul preoţesc. 

Şi eu, care vreme îndelungată am avut parte 
să propovăduesc apostolatul laic, îmi îndeplinesc 
O datorie a mea depunând în mod simultan la birou 
propunerile mele concrete, pe care le-am formulat 
în scopul, ca iubiții noştri creştini ortodocşi, să ne 
dea nouă slujitorilor altarului tot concursul lor şi 
eu am deplină încredere, că conlucrarea laicilor 
va aduce izbânda dreaptă a Sf. credințe în Dum- 
nezeu, reprezentată prin Biserica noastră ortodoxă 
română. 

Pentru năilejde este zidit omul pe pământ şi 
nici nu are o altă bogăţie mai mare de înfăptuit 
pe lumea aceasta decât nădejdea. Dar precum 
curcubeul nu poate să fie ajuns de mâna ome- 
nească, tot așa nici nădejdea nu poate să fie pe 
deplin ajunsă, mai ales, că oamenii de astăzi 
nu prea sunt dispuşi să-și părăsească preocupa- 

țiunile lor zilnice şi să se obicinuiască cu adevă- 
rurile smulse din adâncul domeniilor și posibili- 
țăților sufleteşti. 

Dumnezeul părinților noştri, în purtarea lui 
de grijă a binevoit să ne împărtăşească de bucuria 
deplină de a vedea aici atâția manifestanți ai vieţii 
noastre bisericeşti. 

Goarna mobilizării ortodoxiei a sunat fraților! 
Să ne dăm seama ce însemnează glasul de che- 
mare al acestei goarne, să ne dăm seama iubiţilor, 
că prin «această venire .în ajutor se dă cel mai 
mare concurs Sfintei noastre Biserici ortodoxe, care 
este Mama neamului nostru românesc. 

De muiteori m'am cugetat în viața mea, cât 
de profunde sentimente religioase mă incercau de 
câteori m'am dus în Biserica din satul copilăriei 
mele, ca să mă inchin în biserica în care am fost 
botezat. Când îmi dau seama, că în locul de lângă 
biserica, în care am fost botezat, sunt aşezaţi în pă- 
mânt şi strămoşii şi moşii şi părinții şi frații. mei, 
numai atunci, dar numai atunci îmi dau cu desăvâr- 
șire seama, că aceasta este biserica, în care trebue 
să se închine toți fiii neamului nostru românesc. 


Să ne îndemne deci la muncă şi pilda acelor 
Apostoli laici, pe cari îi cinstim în Sf. noastră Bi- 
serică şi pe cari istoria bisericească ni-i prezintă 
cu atâta îmbelşugare de exemple. Să ne aducem 
aminte de femeile ucenițe, cari au ajutat din partea 
lor pe Domnul nostru lisus Christos, când i-au 
dat ajutor, ca să propage Sf. Evanghelie. 

Să ne aducem aminte de Muceniţa Fibi, care 
în vreme de cumplit război a parcurs pe jos dru- 
mul dela Corint şi până la Roma, ca să ducă o 
scrisoare a Sf. Apostol Pavel. Să ne aducem aminte 
de apostolii Clement, de Evodiu, de Ruf, de Onisim, 
Achila și Priscila și alți apostoli laici, cari au răs- 
pândit Evanghelia în conversaţiunile lor zilnice, în 
câmp, în hotarele lor, la lucrul din ateliere, cu 
vreme şi fără vreme. 


Auziţi goarna de chemare a prorocului David, 
care zice: | . 

„Invăța-voiu pe cei fără-de-lege căile Tale şi 
cei necredincioşi la Tine se vor întoarce“. 

Auziţi trâmbița Siântutui şi marelui Apostol 
Pavel: „Purfați sarcina unul altuia“, auziţi glasul 
ţăranului Nicolae Oprea din 1760 din Sălişte, 
către Curtea din Viena, care zicea: 

„Noi, pentru credința noastră strămoșească sun- 
tem gata a suferi şi mucenicie sau izgonire din 
împărăție, dar legea noastră ortodoxă nu o vorm 
părăsi nici odată“. | 

Auziţi loviturile de biciu date Martirului Ilie 
loreste, pentru că era Român ortodox şi pentru că 
era trimis de un ortodox ca Vasile Lupu, auziţi 
fraţilor Români ortodocși glasul unui mare Mu- 
cenic și boier român, Constantin Brâncoveanu, care 
pentru credința sa a fost târit de Turci la Constanti- 
nopol numai într'o cămaşă şi s'a reîntors în Țara 
noastră: numai osămintele lui intr'o năframă. 

Şi dacă toate aceste glasuri de chemare şi de 
îndemn la muncă nu le auziţi, atunci auziţi şi urmați 
glasul Mântuitorului Nostru lisus Christos, care zice: 

„ Veniți după mine, veniți!“ (Aplauze înde- 
lungate). 


Cuvântul prof. Ion Mateiu, 


in calitate de raportor al 
proiectului de Statute. 


On. Adunare Generală, 

Comitetul de iniţiativă, îşi permite să Vă pre- 
zinte, prin rostul meu, proiectul de statute, relativ 
la asociaţia generală a mirenilor „Frăția Ortodoxă 
Română“. | 

Principiul, ce ne-a călăuzit în alcătuirea lor, 
a fost acela: de a evita arhitecturi complicate, pre- 
ferind simplitatea formelor şi claritatea dispoziţiilor. 

Astfel am căutat de-oparte, să fixăm lămurit 
scopul și mijloacele asociaţiei, de alta să determi- 
năm precis cadrele, în cari pot fi mobilizate toate 
forțele ortodoxe mirene, pentru idealurile noastre. 

Convingerea urzitorilor acestei mişcări este, 
că suferințele colective ale ceasului de față nu-și 
pot găsi vindecarea, decât în isvoarele cereşti ale 
credinței religioase. 

Vroim deci, să asigurăm triumful ei în suflete 
printr'o largă manifestare de activism spiritual a. 
intelectualității neamului nostru, 


80 


Prin această nouă conştiinţă creştină tindem să 
realizăm minunea solidarității ortodoxe, sortită să im- 
prime vieţii noastre de stat o sigură învire morală, 
stăpânită de luminile divine ale legii strămoșești. 

lată gândul înalt şi cuprinzător, căruia am în- 
cercat să-i dăm o formulară hotărită în Statute, 
pentru ca toți fiii Bisericii noastre să se încălzească 
de idealitatea lui cuceritoare. Dar, conştienţi de a- 
devărul, că toate biruințele din lume sunt în funcţie 
directă de orânduirea fericită a oștilor de luptă, 
ne-am “silit să stabilim, cu grijă atentă şi cadrele 
normale, în cari să se desfăşoare, avântat şi rodnic, 
toate valorile sufletului românesc. Am conceput 
prin urmare, 0 organizație unitară pentru Mitro- 
polia noastră cu postul de comandă la Cluj, dar 
ramificată în secțiuni eparhiale. 

Și una şi alta sunt plănuite cu organe iden- 
tice, cărora le-am dat atribuţiunile necesare şi li- 
bertatea de mișcare, cerute de perspectivele unei 
funcționări armonioase, ce-şi poate întinde firele. 
până în cel din urmă sat de munte. 


Sistemului electiv, practicat în viața publică 
modernă, am ţinut însă să-i aducem retuşările cu- 
venite prin instituirea membrilor de drept, alături 
de cei aleși, ca prin aceasta să diminuăm cât mai 
mult inconvenientele, ce'le implică adeseori capri- 
ciul urnelor ocazionale. 

Animaţi de ideea finală a solidarizării orto- 
doxe, era tiresc să ne gândim la strângerea tuturor 
elementelor intelectuale ale 'Bisericii noastre sub 
 flamura For-ului. Astfel am creiat posibilități de 
afirmare atât pentru sufletul feminin, cât şi pentru 
tineretul academic. Sensibilitatea religioasă atât de 
minunată a unuia, ca şi entuziasmul generator de 
străluciri al celuilalt, nu puteau lipsi în nici un 
chip, din întinsa mișcare de misionarism ortodox, la 
care porneşte asociaţia noastră. Numai dintr'o cola- 
borare generală, unitară şi disciplinată, sperăm să 
răsară, plină de bucurii, pentru neamul românesc, 
primăvara convertirii lui spre Domnul Mântuirii. 


Dar opera aceasta, atât de importantă, nu 
putea fi concepută de noi mirenii, decât în cea 
mai deplină legătură cu Biserica oficială. De aceea, 
ne-am grăbit s'o: concretizăm şi în Statute, recu- 
noscând lerarhiei drepturile canonice, cari i se cuvin, 
precum Şi prerogativele onorifice, ce i le datorăm. 

De altfel, comiietul de inițiativă, se simte o- 
bligat să exprime şi din acest loc iubiților noştri 
lerarhi, toată gratitudinea sa, pentru concursul larg 
Şi nepreţuit, grație căruia s'a putut realiza această 
inălțătoare manifestaţie ortodoxă. 

Şi acum, de încheiere, o constatare şi o ru- 
găminte. 

Având în vedere, că proiectul de Statute, în- 

tocmit de o comisiune specială, s'a trimis spre exa- 
minare tuturor Episcopiilor, că el a fost revizuit 
cu atențiune de către Comitetul de inițiativă, că 
modilicările ce ni sau propus au fost aproape: 
complect onorate, având în vedere timpul extrem 
de limitat ce ne stă la dispoziţie, Comitetul roagă 
Onorata Adunare generală, să binevoiască a re- 
nunța la discuția pe articole, adoptând Statutele 
în bloc, după cea dintâi cetire. Dar, ca să nu ne 
lipsim de eventuale contribuțiuni utile, rugăm pe 
toți, cari ar avea sugestiuni de formulat, să bine- 
voiască a le depune în scris la birou, spre a fi 
trecute Consiliului general. Acesta, în virtutea drep- 
turilor ce i le conteră statutele, va putea ţinea 
seama de amendamentele motivate, trecându-le în 
Regulamentul de aplicare. În chipul arătat, simpli- 
ficăm operația votării Statutelor, ajungând cu o 
clipă mai de vreme, la actul de covârşitoare im- 
portanță al Adunării noastre: înființarea unanim 
așteptată a „Frăției Ortodoxe Române“. 


——DO— 

SOLIE 


trimisă din Adunarea de constituire 
„către toţi credincioşii Mitropoliei ortodoxe din Ardeal, 
Banat, CAAnA, şi Maramureş. 


Biserica ortodoxă este mama iubitoare 
a Neamului românesc. Ea l-a povăţuit prin 
toate încercările şi primejdiile învitoratului 
trecut istoric pe drumul marilor înfăptuiri 
și al strălucitelor izbânzi naţionale. Ea l-a 
mângăiat în clipele de restrişte, înoindu-i 
nădejdea în biruința dreptăţii și sa bucu- 
rat împreună cu el în clipele senine ale 
acestei biruinți. 

Devotata purtare de grije a sfintei noa- 
stre Biserici ne-a pregătit şi unitatea po- 
litică, la temelia căreia stau atâtea suferințe 
și atâtea jertfe curate. 

Când aceasta instituție sfântă și-a ve- 
rificat rostul ziditor și izbăvitor în trecutul 
vijelios al neamului nostru, nu e decât prea 
firesc ca și în zilele de cumplite încercări 
ale prezentului toate nădejdile înțelepte să 
fie îndreptate spre scutul divin al aceluiaș 
aşezământ. 

6* 

Viața noastră particulară și obștească 
este bântuită de cele mai crude lipsuri și 
necazuri. Pricina acestora trebue căutată în 
păcatele cari ne întunecă idealurile, de 
aceea tămăduirea suferințelor nu poate veni 
decât prin puterile credinței şi moralei pro- 
povăduite de Biserica noastră ortodoxă. 
Mântuitorul nostru lisus Hristos este şi as- 
tăzi marele doftor al sufletelor chinuite de 
povara păcatelor. Evanghelia Lui tămădui- 
toare și călăuzitoare către împărăția lui 
Dumnezeu, trebue sădită zi de zi în su- 
fletele noastre, în familiile noastre, în viața 
noastră obștească, pentru că numai astiel 
neamul nostru se va putea înzdrăveni din nou 
ca să îie gata a înfrunta eroic toate primej- 
diile din oricare parte s'ar ivi ele, amenin- 
țând așezământul nostru religios şi de neam. 

Fiindcă lisus cârmueşte și îndreptează 
cu putere dumnezeiască, nu cu slăbiciune 
omenească. 

Dascălul care se va inspira din iubirea 
lui lisus față de cei mici, va zidi sufletul 
tinerimii cu mai multă dragoste şi price- 
pere; judecătorul, care se va inspira din 

dragostea lui Hristos va fi mai drept în. 
judecarea pricinilor omenești; doftorul, care 
se va inspira din mila lui Hristos, va fi 
mai devotat în slujba alinării suferințelor; 
chivernisitorul averii publice cu frica lui 
Dumnezeu va fi mai cruțător — cu un cu- 
vânt toate mădularele obştii românești, pă- 
trunse de duhul Evangheliei lui Hristos, 
iși vor împlini slujba cu mai multă însu- 
îlețire și cu mai mult devotament, spre bi- 
nele neamului întreg. 


Biserica” este chemată să aşeze Evan- 
ghelia Mântuitorului în centrul vieții noa- 
stre şi cu ajutorul ei să reînsuflețească toate 
virtuțile neamului. Pentru înfăptuirea ace- 
stei opere măreţe însă, puterile și silințele 
clerului sunt neîndestulătoare. Rezidirea su- 
fletească a neamului reclamă conștienta şi 
devotata împreună lucrare a fiecărui cre- 
dincios luminat al sfintei noastre Biserici. 
Mai ales prin viața lor trăită în duhul evan- 
gheliei lui Flristos și cu duhul eroicelor 
tradiții româneşti, intelectualii mireni sunt 
hotăriți a da nației pilda unei ortodoxii pe 
cât de active pe atât de cuceritoare, rea- 

“şezând prin ea, în sufletul acestei naţii, 
frica de Dumnezeu și iubirea de oameni, 
cele două virtuți de căpetenie, în stare să 
regenereze întreaga noastră viață obștească. 

Cine slujeşte Bisericii dreptmăritoare, 
slujește neamului pe care Ea l-a ocrotit și 
l-a povăţuit pe drumul marilor lui biruințe. 

Cine este dușmanul acestui așezământ 
sfânt, este duşmanul neamului și al sta- 
tului român întregit. 

Cu aceste gânduri am. întemeiat la Cluj 
în Dumineca ortodoxiei (5 Mârtie) 1933, 
Asociaţia creștină „Frăția Ortodoxă Ro- 
mână“ a credincioșilor mireni din cuprinsul 
Mitropoliei Ardealului, Banatului, Crişanei 
și Maramureșului, — și cu binecuvântarea 
înalților noştri lerarhi, pornim lupta sfântă 
a credinței mântuitoare, nădăjduind că bu- 
nul Dumnezeu va binecuvânta cu roduri îm- 
belşugate silințele noastre. 

Toţi cei ce vor sprijini, cu cuvântul 
Și cu fapta lor înțelegătoare, scopurile crești- 
nești ale „FRAȚIEI ORTODOXE RO- 
MANE“, vor face slujbă plăcută lui Dum- 
nezeu şi folositoare Neamului! 


81 
TELEGRAME, ADEZIUNI 


Mulţumesc celor adunaţi la serbarea or- 
todoxă din Cluj pentru sentimentele frumoase 
de devotament ce le îndreptează către Mine 
cu acest prilej. — Carol.. 

* 
Prea Sfinţia Ta, 

Reţinut în străinătate de cursurile pe care le 
țin în calitale de profesor de schimb, regret din 
suflet că nu pot lua parte la Congresul Frăției 
Ortodoxe Române, căruia îi doresc cea mai fru- 
moasă reușită, urându-i să însemneze începutul 
unei acțiuni rodnice de înviorare sufletească şi ro- 
mânească. 

Cu cele mai respectuouse salutări, sunt al P, 
Sf. Tale credincios fiu sufletesc 

(Puris, 27/11. 1933). | Sextil Puşcariu. 


În fața frumosului program de muncă pentru - 
înviorarea credinței strămoșești și pentru unirea în- 
fr'o nouă râvnă a fiilor bisericii ortodoxe în, jurul 
așezămintelor și adevărurilor ei sfinte, Ministerul 
instrucţiunii, cultelor și artelor dându-și seama de 
cât folos poate fi ţării și neamului românesc q- 

ceastă întoarcere către Dumnezeu care ne-a mărit 
și apărat ființa națională, Vă roagă să primiţi 
mulțumirea și îndemnul lui pentru calea aleasă. 


Ministru Gusti. 
% 


Vârsta înaintată și iarna grea mă împiedică 
a veni la Cluj pentru a fi cu dv. şi ceilalți frun- 
tași intelectuali români ortodocși ca împreună cu 
frații nostri în Hristos să înființăm o societate su- 
cră pentru apărarea sfintei noastre biserici orto- 
doxe strămoșești de care azi se simte mare nevuie. 

Sufletește sunt și rămân totdeauna cu dv. 
Pimen Mitropolitul Moldovei. 

sk 


Impiedecat fiind a lua parte la marea adu- 
nare a obștei ortodoxe, salut cu însuflețire acțiu- 
nea intelectudiilor români în apărarea și desvolta- 
rea bisericii orlodoxe. Sufletește sunt în mijlocul 


Doniniilor Voastre. —. Mitropolitul Nectarie. 
E = 


Prea Sfinţite, în Christos, 
Iubiți frați! 

Din nefericire, pentru mine, neputând călători, 
sunt 'osândit a lipsi dela Adunarea de constituire 
a „trăţiei ortodoxe“, căreia cu vrerea lui Dumnezeu 
i se pune temelie în această Adunare, și. astfel nu 

pot avea fericirea să fiu: și eu de față la punerea 
acestei temelii. 

Dară, deşi cu trupul departe, sunt âcolo cu 
duhul şi implor şi eu binecuvântarea lui Dumnezeu 
asupra „frăției ortodoxe“ şi a iniţiatorilor ei, care 
am speranţa, că va deveni un sprijin valoros lerar- 
hiei şi stâlp puternic al Bisericii noastre ortodoxe 
întru preamărirea lui Dumnezeu, mântuirea şi feri- 
cirea poporului nostru credincios. 

Când cu frățească dragoste vin a comunica 
acestea, îmi iau voie a observa, că am socotit a 
fi bine, să concred pe părintele consilier, proto- 
presbiterul Romul Ancușa cu reprezentarea mea, 
care vine acolo însoțit de consilierul nostru dela 
secţia culturală Nicolae Cornean: 

Recomandat sfintelor rugăciuni sunt 

Al Prea Sfinţiei Tale în.Christos' iubitor frate 


(Caransebeş, 4/IIl. 1933) Episcop Dr. 7. Bădescu. 
x 


Asupra fratilor aduna!ji în capitala Ardealu- 
lui implor ajutorul lui Dumnezeu ca în biserică 
și prin biserică sub conducerea ierarhiei să întă- 
rească dreapta credință salvatoare a sufletului ro- 
măânesc. Socotiţi-ne între fondatori. 


= Episcopul Lucian. 

Acțiunea mirenilor dreptcredincioși din Ardeal 
ne-a umplut sufletul de mari nădejai. Salut cu 
bucurie și arhierești binecuvântări adunarea de con- 
stituire a societății Frăția Ortodoxă Rhomână. Im- 
plorând ajutorul puternicului Dumnezeu ca pe ba- 
Zele: ăstăzi puse să se ridice zidul tare de apărare 
al sf. noastre biserici ortodoxe din partea tuturor 
fiilor ei, binevoiți a mă număra între membrii 
fondatori. — Nichita Episcopul Argeșului. 

* 

Apropierea de altarul bisericii e un prilej de 
reculegere morală a societății noastre care înțelege 
azi că numai printr'o nouă conștiință publică în- 
cadrată în vechile tradiții putem păstra patrimo- 
niul național. — Octavian Goga. - 

i 

Mulţumesc pentru învitare. Spre marele meu 
regret nu pot lua parte la adunarea de mâine. 
Aderez la hotăririle ce se vor lua. 


Dr. loan Pop, subsecretar de stat. 

ste 
Cu multă părere de râu nu pot lua parte la 
sărvăloarea bisericei ortodoxe de Duminecă. Sufle- 
ful meu împărtășește bucuria acestei sărbători și 
rog pe Prea Sfinția Voastră să fie interpretul sen- 


9] 


țimentelor mele de.adâncă' credință şi devotament 
față de biserica noastră ortodoxă. — George Crișan. 
= 
Pa 
Urează izbândă la frumoasa inițiativă de deș- 
teptare bisericească. — ÎI. Nistor- Cernăuţi. 
sk 
Domnule Profesor, 
Domnule Președinte ! 


Dela unificarea administrativă a Bisericii noa- 
stre încoaci, în viața noastră bisericească nu am 
avut un act mai semnificativ şi de mai bun augur, 
decât acea memorabilă „Chemare“, ce aţi adresat-o 
obștei româneşti, dimpreună cu ceilalți vrednici 
tovarăşi de carte şi de ingrijorare pentru viitor. 

Asociaţia „Andrei Șaguna“ a Cierului din mi- 
tropolia Ardealului ia act cu supremă satisfacție, 
de această fericită inițiativă, mulțumind lui Dum- 
nezeu, care V'a dat inspirația şi Vă va da şi mij- 
loacele de acțiune, ducătoare la deplină biruință a 
idealului nostru obștesc: ortodox şi românesc. 

Preoțimea ortodoxă din Ardealul românesc, 
care a desfăşurat, pe cât i s'a dat, și un apostolat 
național, Vă întâmpină cu stâlpări de bucurie și 
cu brațe deschise, pe. toţi aceia cari, din rândurile 
Bisericii ascultătoare, Vă apropiați de lerarhie, pen- 
tru a consolida unitatea sufletului şi a vieţii româ- 
neşti în jurul Potirului sfânt ai Euharisticului Hristos. 

Noi, preoții, Vă mulțumim din tot ce avem 
bun în sufletul nostru. pentru aceasta credincioasă 
atitudine, care în special nouă lerarhiei inferioare, 

ne va uşura nu numai evanghelizarea, ci şi răs- 
punderile de conştiinţă în vederea înfricoşatei şi 
nemitarnicei Judecăţi a Domnului. 

Dar, şi până atunci, avem, aici pe pământ, 
grave probleme, duhovniceşti şi naţionale, de des- 
legat, pe cari — așa se vede — nu le-am putut 
soluţiona până acum unii fără de alții, dar le vom 
deslega de aci încolo, cu ajutorul Duhului sfânt şi 
cu al iubirei de Neam, şi în semnul Ortodoxiei ro- 
mâneşti aproape bimilenare, al căreia centru a fost, 
este şi trebue să rămână: Euharisticul sfânt Potir, 
apărat şi sorbit de credincioase suflete româneşti. 

Din prilejul acestui congres, fără seamăn în 
viața românească, noi, preoţii, Vă facem o urare: 

Intelectualii noștri mireni, de acum şi din viitor, 
să răzbiți de a duce, până ia depiină biruinţă, nă- 
zuințele de apărarea celor sfinte ale Neamului nv- 
stru și ca, prin pi'da împărtăşirii din Potirul lui 
Hristos să redați, dimpreună cu noi noroadelor 
noastre tulburate «le cei răi ai vremii, pilda mân- 
tuitoare a revenirii la Hristos, la Sfântul Lui Potir 
și la sigura și singura mântuire naţională prin Or- 
todoxia. Noastră. i 

Primiţi, Vă rog, Domnule Profesor, asigurarea 
deosebitului respect, pe care Vi-l păstrez și per- 
sonal şi Vi-l exprin şi în numele preoţimei din 
Asociația „A. Şaguna“. 

Prof. A: Colan, Prot. Dr. Gh. Ciuhandu, 


secretar general, președintele Asoc. Clerului 
„A. Saguna“, 

Asociaţia generală a clerului ortodox român 
salut marea acțiune a frontului -creștin ortodox 
pe care înaliii ierarhi ai bisericii străbune arde- 
lene împreună cu toată intelectualitatea şi norodul 
ortodox o înfăptuesc ca o pârghie a sufletului na- 
țional în lupta lui de afirmare şi de nimicire a 
curentelor an.:rhice. Urim ca acest front să fie 
acela al închegării integrale sufleteşti pe cuprinsul 
scumpei nostre patrii. — Preşedinte Pr. Partenie. 

sk 

Asociația clerului putnean e alături de mișca- 
rea friției Ortodoxe, dorindu-i ajutor şi ocrotire 
dela Dumnezeu. — Preşedintele cleru:ui putiean 
Pr. C. Vartolomeu. 


Li 

Societatea Ortodoxă Naţională a Femeilor Ro- 
mâne stă alături de noua oaste ortodoxă ce se în- 
ființează astăzi, urând izbândă pe toate terenurile, 


Preşedinta Alexandrina Cantacuzino. 


—CO— 

VOCI DE PRESĂ 
— despre Adunare — 


„Calendarul“ Nr. 314: „În afirmarea conştiinţei 
creştine a acestui popor, data de 5 Martie, (Dumi- 
neca ortodoxiei) va rămâne încrustată în istorie ca 
un mare punct de orientare spre viitor. E ziua în 
care s'a fundat la Cluj „Frăția Ortodoxă Română“, 
asociația mirenilor din Ardeal și Banat pentru reîn- 
creștinarea insului, a familiei şi â societății româ- 
neşti. Adunarea generală de constituire s'a trans- 
format într'o mare manitestație unică până azi, la 
noi, prin caracterul ei pur spiritual. Imensa mul- 
țime a intelectualilor de peste munţi, pe care cele 
două biserici ortodoxe şi sala Teatrului Naţional 
din Cluj n'au mai putut s'o încapă, a trăit o zi 
întreagă, din zori până în amurg, iluminată sub 
imperiul duhului creștin. Religia e fapt personal, 
dar şi marele fenomen social în care individul se 
simte contopit în supraexistența colectivă a idea- 
lului ceresc. 

A fost o năvală a sufletelor, biciuite de ne- 
liniştile epocei, căutându-şi din nou tăria sub egida 
bisericii. Ovaţiuni nesfârşite au salutat apariția ie- 
rarhilor în mijlocul adunării. Însuşi Patriarhul ţării, 


95 


Dr. Miron Cristea, a binevoit să prezideze acest | 
început de acţiune, asemănând în frumoasa-i cu- 
vântare, vremea revoluționară de azi cu epoca pro- 
fanatoare de imagini a iconoclaştilor. Mitropolitul 
Ardealului, Dr. Nicolae Bălan, animatorul acestei 
mişcări, a fost creerul ei. Magistrala sa cuvântare. 
prin care a tras liniile de orientare ale acțiunii or- 
todoxe, absorbind în solemna ei putere torentele 
aprobării unanime, e pentru regenerarea spirituală 
ceea ce a fost pentru regenerarea naţională dela 
1843 celebrul discurs al lui Simion Bărnuţiu. 

Am văzut cu acest neuitat prilej de câtă dra- 
goste și recunoaştere se bucură episcopul Nicolae 
Ivan, ctitorul ortodox fără egal al Clujului româ- 
nesc, şi cu câtă venerație e înconjurat înfocatul 
bătrân Roman Ciorogariu, care a înfiorat adunarea 
cu invocaţia sa către Dumnezeul părinților. Alături 
de dânşii, tânărul episcop de Arad, Dr. Grigore 
Comşa, a vădit un talent de puternic tribun al 
poporului. 

Rareori ni-a fost dat să vedem o mai strânsă 
comunitate între -distinsa mulțime a mirenilor și 
ierarhii bisericii. Căci biserica nu e numai clerul, 
ci întregul popor d= credincioşi. lată marele prin-: 
cipiu ce s'a afirmat la Cluj, ca temeiu al acţiunii 
de încreștinare inițiată de mireni, 


„Aceşti mireni, de diferite nuanţe intelectuale 
și indiferent de ce coloare politică, proclamă azi 
adevărul fundamental că regenerarea noastră şi a 
societății noastre nu e posibilă dacă prin puterea 
credinţei religioase, dupăce variatele formule poli- 
tice, sociale şi doctrinale au dat greş. E semnifi- 
cativ că, deşi toți fruntaşii partidelor au fost în- 
vitați, s'au abținut, afară de di Gh. Brătianu. Un 
tânăr înțelege, mai repede ceea ce, alţii au dovedit 
cu prisosință că nu înțeleg de 15 ani încoace! 

În această mare democraţie, inițiată de pro- 
fesorii Universilăţii ardelene, noi am desluşit înăl- 
țătoarea umilință a inteligenţii în fața Mântuitorului. 
E cea mai frumoasă oirandă şi ceă mai pildui- 
toare faptă pentru orientarea noastră a tuturor“. 


sf 


„Patria“ Nr. 5l: „Primul congres al „Frăției 
Ortodoxe Române“ se poate spune cu drept cuvânt, 
că a fost un adevărat prilej de înălțare sufletească 
pentru toți participanţii. Acest congres a fost o 
adevărată îmbrăcare a Clujului românesc în cea 
mai frumoasă haină de sărbătoare. Atât despre 
festivitățile. organizate cu acest prilej, cât şi despre 
lucrările congresului suntem în prea plăcuta si- 
tuație să scriem numai lucruri bune, regretând nu- 

mai, că uneori n'o să găsim la repezeală cuveni- 
tele superlative. 

Apelul adresat de către comitetul de iniţiativă 
din Cluj a avut în tot cuprinsul Ardealului cel mai 
adânc răsunet. Din toate cele cinci eparhii orto- 
doxe române ardelene au participat numeroşi dele- 
gați, uniţi toți în aceleași cugete și în aceleaşi sim- 
țiri. Congresul acesta, poate, nici n'a fost un con- 
gres în adevăratul înțeles al cuvântului, ci un praz- 
nic înălțător al ortodoxiei românești. “ 

* 


„Țara Noastră“ Nr. din 8/Ill: „Fundarea „Fră- 
fiei Ort. Rom.“ este evenimentul care va domina pe 
viitor, vreme îndelungă, desvoltarea vieţii noastre 
sociale. Adunarea de Duminecă dela Cluj a dat ării 
și societății româneşti un puternic și eficace or- 
ganism în slujba nouei ofensive ortodoxe, de care 
atât de mult are nevoe în prezent ţara noastră. 
Clujul a trăit clipe de frenetică evlavie, de bogată 
și puternică pornire religioasă; viziunea vremilor 
în care domină desvoltarea societăţii, ferindu-o de 
primejdioase alunecușuri pe panta doctrinelor lip- 
site de conţinut etic, a trezit în rândurile slujito- 
rilor şi credincioșilor bisericii nădejdea unei pe- 
rioade de reinviere a forței religioase... Numai re- 

7 

întoarcerea la vechile altare va putea să provoace 


ivirea unor timpuri mai bune“. 
EA 


„Universul“ : „lată, că în capitala Ardealului, 
sub imboldul celor mai curate conștiințe și la lu- 
mina celor mai frumoase aspirații, s'a născut ca 
o plantă din fertilitatea bogată a țarinii „Frăția 
Ortodoxă Română“. 

Paşii mulțimii roasă de neîncredere trebue în- 
dreptați sub lumina binecuvântată a ortodoxiei, 
pentru ca efortul spre bine, adevăr și iubire de 
aproape să pornească cu acea încredere a con- 
științei ce-ţi profilează în depărtare, pe înălțimi 
abia văzute, steaua către care cheamă de veacuri 
sângele și jertfa lui Hristos. 

La Cluj s'a reclădit această conştiinţă. Cuvin- 
tele Î. P. Sf. Patriarh Dr. Miron Cristea şi ale ce- 
lorlalți Prea sfinţiți ierarhi alcătuesc reazămul su- 


fletesc al cruciadei întreprinse în inima Ardealului “. 
se 


„Telegraful Român“ Nr. 22—23: „Ziua de 5 
Martie 1933 este, după | Dec. 1918, cea mai mare 
zi din istoria Ardealului de după răsboi. Cea dintâi 
ne-a adus unirea cu patria mamă, a doua formează 
începutul epocei de spiritualizare a vieţii românești, 
întregită în statul nostru naţional. Bucuria între- 
girii naționale ne-a făcut să uităm un moment de 
idealul mai înalt pe care are să-l îndeplinească 


99 


neamul românesc pe acest pământ; răstimpul ce-a 
urmat după 1 Decemvrie 1918 a fost prea absor- 
bit de preocupurile de jos. Ziua de 5 Martie 1933 
a însemnat momentul de reculegere şi de aducere 
aminte că unitatea şi libertatea naţională nu se pot 
menține fără prezenţa unui trainic suport religios; 
că ele nu formează ultimul scop al existenţei noa- 
stre ca neam, ci sunt un mijloc pentru împlinirea 
misiunii noastre mai înalte: mărirea lui Dumnezeu 
şi înfrumseţarea spiritului nostru cu tot ce ne pu- 
tem însuşi din strânsa legătură cu el, crearea unei 
culturi în care să se împreune cerul şi pământul 
românesc. 

Mulțimea imensă de intelectuali adunaţi din 
toate unghiurile Ardealului cu 'acest fel de simțiri, 
a revărsat peste cetatea foştilor magnați, ce atât 
de greu se desgheață din răceala-i de străin, o 
undă de sărbătoare şi de emoție sfântă. Teatrul 
Naţional nu mai putea încăpea mulțimea însetată 
de cuvântul părinţilor ei spirituali. Cu bucurie şi 
entusiasm indescriptibil asculta şi sublinia înțelep- 
tele directive şi părinteştile îndemnuri ale iubiţilor 
noştri ierarhi. A fost ziua de revenire a fiilor la 
sânul părinților“. 


râu 


STATUTIELE 


asociaţiei mirenilor 


„Frăția Ortodoxă Română“ 
(F.0.R.) 


Numele, sediul şi scopul asociaţiei. 


Art. 1. Se înfiinţează o asociaţie religioasă pen- 
tru Românii ortodocși din Mitropolia Ardealului, 
Bănatului, Crişanei şi Maramurăşului sub numele: 
„Frăția Ortodoxă Română“ (F. O. R.) 

Ea este persoană juridică. Sediul central e în 
orașul Cluj iar al secţiilor in oraşele de reşe- 
dință a Eparhiilor. | 

Art. 2. Scopul asociaţiei este: 

a) Să realizeze în viața personală și familiară 
a membrilor săi învățăturile Mântuitorului; 

b) să determine domnia principiilor creştine- 
ortodoxe în toate domeniile vieţii sociale; 

C) să afirme și să apere în orice împrejurări 
credința ortodoxă, prestigiul şi drepturile ei în 
viața de Stat; 

d) să prevină şi să combată orice acțiuni dău- 
toare Bisericii ortodoxe şi Statului român întregit; 

e) să promoveze sentimentul de solidaritate şi 
de ajutor mutual între membrii săi; 

f) să întreţină cultul eroilor şi mucenicilor orto- 
doxiei româneşti. 

8) să păstreze tradiţiile şi datinele strămoşeşti. 


Mijloace. 


Art. 3. Mijloacele asociaţiei pentru realizarea 
scopurilor sale sunt: 

a) Spirituale : servicii religioase, împărtăşirea 
cu sf. Taine, meditații creştine, cursuri, conferinţe, 
procesiuni, pelerinagii, aşezăminte educative şi fi- 
lantropice, editarea de cărţi, reviste, ziare etc. şi 
răspândirea lor; | 

b) Materiale: cotizaţii, donaţiuni, subvenţiuni,- 
legate şi alte isvoare eventuale. 


Membrii. 


Art. 4. Membrii asociaţiei. pot fi cetățeni ro- 
mâni ortodocşi de ambe sexe. 

Ei sunt: 

a) fondatori, dacă contribuie odată pentru tot- 
deauna, cu cel puţin 5000 Lei, sumă ce poate fi 
achitată şi în 5 rate anuale; 

b) pe viață, dacă se inscrie, odată pentru tot- 
deauna, cu suma de 1000 Lei, plătibilă în 2 rate 
anuale ; 

c) activi, cu o cotizaţie anuală de 100 Lei; 

d) ajutători, cu o cotizație anuală de 5 Lei; 

e) onorari, pe cari după propunerea motivată 
a Consiliului general, îi proclamă Congresul aso- 
ciației, în virtutea meritelor deosebite pentru Bi- 
serica ortodoxă. 

Membrii fondatori pot fi şi instituțiuni şi so- 
cietăți, însă fără drepturile arătate la art. 5. 


Drepturi şi datorii. 


Art. 5. Membrii majori fondatori, pe viaţă şi 
activi au dreptul să fie aleşi în organele de con- 
ducere şi să ia parte cu vot deliberativ la adună- 
rile şi congresele asociației. 

Membrii onorari au vot consultativ. 

Toţi membrii sunt datori să susțină, să pro- 
page şi să apere cu convingere, scopurile și inte- 
resele asociației, aşa cum. sunt precizate în Sta- 
tutele ei. | 

Calitatea de membru se dobândeşte prin în- 
scriere și plata cotizaţiei. 

Neîmplinirea obligațiunilor statutare, duce la 
pierderea calității de membru, pe care o pronunță 


_.. 


104 


Comitetele secțiilor eparhiale, cu drept de apel la 
Consiliul general, care decide în ultima instanţă. 
Organizarea asociaţiei. 

Art. 6. Asociaţia se compune din: 
1. Organizația centrală, cu un 
a) Congres general 

b) Consiliu general 

c) Comitet de direcție 

d) Comitet de cenzori. 

2. Secţiile eparhiale, cu 

a) Adunare generală 

b) Consiliu eparhial 

c) Comitet de direcţie şi 

d) Comitet de cenzori. 

3. Secția tineretului academic, cu 
a) Adunare generală 

b) Consiliu central 

c) Comitete de subsecţii. 


Organizaţia centrală. 


Art, 7. Congresul general se ţine în fiecare an 
în luna Octomvrie. El se convoacă de către Con- 
siliul general, prin rotaţie, în centrele eparhiale, 

Congresele vor fi conduse de către preşedin- 
tele Consiliului general sau de locţiitorul lui. 

membrii asociaţiei (art. 5). Şedinţele sunt publice 
și la desbateri poate lua parte ori care membru. 

Hotăririle însă, se iau numai cu votul membri- 
lor fondatori, pe viață și activi. Membrii onorari 
au. vot consultativ. 

Ordinea de zi a Congresului o stabileşte Con- 
siliul general, care decide și în privința propune- 
rilor venite din afară. 

Chestiuni, cari nu sunt puse pe ordinea de zi, 
nu pot fi discutate în Congres. | 

lerarchii prezenţi sunt preşedinţii de onoare ai 
Congreselor generale. 


Art. 9. Atribuţiunile Congresului general: 

a) stabileşte directivele pentru viaţa şi activi- 
tatea asociaţiei ; 

b) alege pe membrii Consiliului general şi ai 
Comitetului de cenzori; 

c) hotăreşte asupra raportului general şi a pro- 
punerilor puse pe ordinea de zi; 

d) votează bugetul şi dă descărcarea comitete- 
telor de direcție şi de cenzori pentru gestiunea 
anului trecut. | 

Toate alegerile asociaţiei se fac pe o perioadă 
de 5 ani. 


106 


Art. 10. Consiliul general se compune din mem- 
brii aleși şi de drept, anume: 

a) aleşi: 25 membrii ordinari şi 15 supleanţi; 

b) de drept: preşedinţii şi secretarii secțiilor 
eparhiale, ai secției tineretului academic şi ai sec- 
ției femenine. 

Membrii supleanți oarticipă la şedinţe cu vot 
consultativ şi vor înlocui, în caz de absenţă, pe 
membrii ordinari, cu toate drepturile acestora. 

Consiliul general se constituie în cea dintâi 
şedinţă, alegând din sânul său: un preşedinte şi 
un secretar general. 

Preşedinţii secțiilor eparhiale sunt vice-preşe- 
dinții de drept ai Consiliului general. 

Consiliul general este organul suprem de con- 
ducere a asociației, potrivit puterilor ce i le con- 
feră Statutele și Congresul general. 


Art. 11. Consiliul general alege din sânul său 
un Comilet de direcție, compus din 9 membri, 
care în afară de gestiunea patrimonială, exercită, 
prin delegație, şi atribuţiunile Consiliului general. 

În lipsa preşedintelui, Comitetul de direcţie, 
desemnează pe unul dintre membrii ca locțiitor. 

Majoritatea membrilor Comitetului de direcţie 
trebuie să-şi aibă domiciliul în oraşul Cluj. 

Art. 12. Atribuţiunile Comitetului de direcție sunt: 

a) Executarea hotăririlor Congresului şi ale Con- 
siliului- general; 

b) elaborarea şi aplicarea planului de muncă 
al asociaţiei şi rezolvirea afacerilor curente; 

c) coordonarea, stimulărea şi controlul activi- 
tăţii secțiilor. 

d) administrarea afacerilor economice-financiare. 

Pentru păstrarea legăturii normale cu autorita- 
tea Bisericii, un cleric asistent, delegat de Epis- 
copia dela sediul asociaţiei, va face parte din Co- 
mitetul de direcție. 


Art. 13. Cassierul central, ales de Comitetul de 
direcție, ține registrul membrilor, se îngrijește de 
incassarea cotizaţiilor, poartă contabilitatea averii 
asociaţiei și întocmește raportul anual de gestiune. 

Ori ce cheltuială se face cu aprobarea Comi- 
tetului de direcţie. 


Art. 14. Comitetul de cenzori se compune din 
5 membri. El examinează registrele şi conturile de 
gestiune, prezentând raport Congresului general, 
care dă descărcarea. 


Organizaţia exterioară. 
Art. -15. În fiecare eparhie se va constitui o 

Secție eparhială, cu membrii înscrişi în condițiu- 
nile Statutelor de faţă. 

Sediul secţiei va fi în oraşul de reşedinţă a 
Episcopiei. 


Art. 16. Adunările, generale eparhiale se ţin 
anual în luna lunie. 


Atribuţiunile organelor eparhiale sunt în ge- 
nere următoarele : 


a) Adunarea generală alege: pe preşedinte şi 
2 vicepreședinți,pe secretar, pe membrii consiliului 
și pe cei 3 cenzori. Îndrumă activitatea secției po- 
trivit scopurilor generale ale asociaţiei. Hotăreşte 
asupra raportului general şi a propunerilor dela 
ordinea zilei. Votează bugetul şi dă descărcare 
pentru gestiunea anului trecut. 


Hotăririle adunărilor generale vor fi înaintate 
spre ratificare Consiliului general. Cele privitoare 
la gestiunea patrimonială se supun, de Consiliul 
general, aprobării Congresului general, 


b) Consiliul secției eparhiale se compune din 
15 membrii ordinari şi 7 supleanţți. El conduce 
secția în conformitate cu Statutele şi cu directi- 
vele ' Consiliului general, înființează cercuri pro- 
topopești controlând munca lor. 

Tot în sarcina Consiliului întră şi alegerea rca- 
sierului. 


Consiliul alege din sânul său comitetul de di- 
recție, compus din 5 membrii. 

La şedinţele comitetului va lua parte şi un cleric 
asistent, delegat de Episcopia locului. 


c) Comitetele de direcție, 'cassierii şi cenzorii au, 
prin analogie, atribuţiunile stabilite pentru comite- 
tul, cassierul şi cenzorii centrali. 


Art. 17. Secţia tineretului acadernic va avea câte 
o subsecție în fiecare Eparhie, pe al cărei teritoriu 
se găsesc şcoli academice. 


Amănuntele de organizare se vor stabili, în Re- 
gulamentul de aplicare, de către Consiliul general 
al asociației, cu avizul reprezentanţilor tineretului. 


Art. 18. Doamnele membre vor fi organizate 
într'o secțiune specială, potrivit dispozițiunilor din 
Regulament, urmând ca ele să se ocupe în deo- 
sebi de operele de milă creștină ale asociaţiei. 


Art. 19. Două sau mai multe secțiuni se pot 
întâlni în conferinţe prin comitetele lor, în vederea 
unor acțiuni de interes comun. 


Art. 20. Asociaţia va fi reprezentată în aface- 

rile civile de către Comitetul central de direcţie, 
prin delegații lui speciali. 


Averea asociaţiei. 


Art. 2]. Asociaţia fiind persoană juridică, are 
drept la patrimoniu, destinat scopurilor ideale ce 
le urmăreşte. 


Averea dobândită de ea pe căile arătate la art. 
3, se administrează în conformitate cu prevederile 
Statutelor și cu hotăririle Congresului general. 


Art. 22. Din taxele încassate dela toți membrii 
înscrişi 60%, rămân Secţiilor eparhiale, iar 40%, se 
varsă Consiliului general pentru interesele obștești 
ale asociaţiei. 

În fiecare an, organele competente vor întocmi 
un inventar şi un bilanţ, despre averea asociaţiei, 
aşa cum prevăd legile în vigoare. 


Dispoziţii tranzitorii. 

Art. 23. Asociaţia se va putea desființa numai de 
un Congres general, convocat în acest scop, la care 
să participe majoritatea membrilor cu drept de vot 
deliberativ. Hotărîrile se iau cu */, a celor prezenţi. 


În caz de desființare, averea asociaţiei trece în 
părți egale asupra celor cinci Eparhii ale Mitro- 

poliei Ardealului, Bănatului, Crişanei şi Maramu- 
rășului. 

Art. 24. Statutele de faţă devin obligatorii, după 
votarea lor de către adunarea generală de constituire. 

Art. 25. Modificarea Statutelor este rezervată 
Congresului general. 

Art. 26. Un Regulament de aplicare, întocmit 
de Consiliul general, va lămuri și va desvoltă 
dispozițiunile cuprinse în Statute. 


Aceste Statute au fost votate cu unanimitate în 
adunarea generală de constituire, ținută la Cluj 
în ziua de 5 Martie 1933. 


Preşedinţe: Secrefar general: 


Prof. lon Lupaș. Prof. lon Mateiu. 








